הוועדה המשותפת לוועדת הפנים ולוועדת הכלכלה לדיון בהצעת חוק התכנון והבנייה התש"ע-2010, כנסת 18, פרוטוקול מספר 2, 2010-05-11 13:00

דוד אזולאי: אני פותח את ישיבת הוועדה המשותפת לוועדת הפנים ולוועדת הכלכלה בנושא חוק התכנון והבנייה, התש"ע- 2010.

דוד אזולאי: זאת ישיבה שנייה של הוועדה.

דוד אזולאי: אני מקדם בברכה את מנכ"ל משרד ראש הממשלה, את מנכ"ל משרד הפנים.

מאיר שטרית: אני מבקש להביא לידיעתך, אדוני היושב-ראש, את המכתב שהפניתי לראש הממשלה עם חתימה של כל חברי הכנסת של קדימה בבקשה להשעות את הדיונים בוועדה עד לגמר הבדיקה שראש הממשלה הכריז עליה בעקבות פרשת הולילנד.

מאיר שטרית: לא קיבלתי תשובה מראש הממשלה, אבל קיבלתי תשובה מיושב-ראש הכנסת שאמר שפנה אליו בעניין הזה חבר הכנסת יואל חסון וכתב לו שלא יהיה סביר לדחות דיונים בכנסת ובוועדותיה על סמך ממצאי כתבות שפורסמו בכלי התקשורת השונים.

מאיר שטרית: הפנייה שלי איננה מסוג הפנייה של חבר הכנסת יואל חסון כיו"ר הוועדה לביקורת המדינה.

מאיר שטרית: אני פניתי על בסיס ענייני.

מאיר שטרית: יש החלטה של ראש הממשלה על כך שהוא מתכוון להקים ועדת שרים על-מנת לראות אם יש לשנות דברים בהצעת החוק לאור פרשת הולילינד.

מאיר שטרית: אם זה נכון ראוי היה שהוועדה הזאת תסיים את עבודתה.

מאיר שטרית: היום מונח חוק שלם שהממשלה רוצה אותו.

מאיר שטרית: לא כל החוק שמונח בפנינו אמור לעבור.

מאיר שטרית: יהיו בו שינויים.

מאיר שטרית: יכול להיות שהיה נכון להמתין עוד כמה שבועות על מנת שהוועדה תסיים את עבודתה.

מאיר שטרית: אולי השינוי שהם רוצים יהיה מהותי ולא תהיה מחלוקת.

מאיר שטרית: הצעתי לראש הממשלה להפריד בין העניין של רישוי, שאנחנו מסכימים שצריך לעשות בו תיקונים, לבין התהליך של התכנון שהוא בעינינו קטסטרופאלי.

דוד אזולאי: קיבלתי את מכתבתך.

דוד אזולאי: קיימתי התייעצות עם הצוות המשפטי של הוועדה.

דוד אזולאי: הדיון היום יעסוק בעיקר בהצגת הצעת החוק, אנחנו לא נכנס לסעיפי החוק.

דוד אזולאי: אנחנו כולנו יודעים שהוגשה בקשה למשרד המשפטים.

דוד אזולאי: הייתה ועדת שרים לענייני חקיקה שקיימה דיון בנושא הזה.

דוד אזולאי: אני מבקש מנציגי הממשלה להתייחס לשאלה אם יש שינויים בתוך הצעת החוק.

דוד אזולאי: אם יש שינויים, הייתי רוצה לדעת מה הם.

דוד אזולאי: בהתאם לכך חברי הוועדה יכלכלו את צעדיהם.

איתן כבל: יש תשובה לבג"ץ שנתנה המדינה.

איתן כבל: בתשובה נאמר שלא יחלו הדיונים בכנסת עד אשר הממשלה תשלים את עבודתה.

איתן כבל: זה חלק מרכזי.

דוד אזולאי: אני מניח שנציגי הממשלה יתייחסו לנושא הזה.

יעקב אדרי: ראש הממשלה אמר שהוא מינה ועדה שתבדוק את הנושא.

יעקב אדרי: אם יש שינויים כדאי להביא את זה לפני הדיונים.

דוד אזולאי: בשביל זה יושבים כאן מנכ"ל משרד ראש הממשלה, נציגי הפרקליטות, נציגי היועץ המשפטי לממשלה.

דוד אזולאי: הם ודאי יתייחסו לעניין הזה.

אייל גבאי: חוק התכנון והבנייה, התשכ"ה הגיע לתיקון 89.

אייל גבאי: תיקון 90 שגובש על-ידי הממשלה – לא משנה איזו ממשלה – לא הוגש ולא עבר בכנסת.

אייל גבאי: הוא מהווה חלק בסיסי ודומה לדברים רבים שנכללים בהצעת החוק שבפניכם.

אייל גבאי: כולנו שמחנו אתמול על קבלת ישראל ל-OECD כהכרה ליכולתה הכלכלית של מדינת ישראל.

אייל גבאי: מדינת ישראל ממוקמת במקום ה-120 בעולם בהוצאת היתר לבנייה.

אייל גבאי: מזל שיש את מצרים מאחורינו במקום 156.

אייל גבאי: העלות היחסית היא עלות כפולה מהממוצע של מדינות המערב.

אייל גבאי: אלה הנתונים שאזרח ישראלי, שיזם ישראלי ניצב בפניהם כאשר הוא נכנס למערכת התכנון והרישוי.

אייל גבאי: אנחנו לא מדברים פה על המהות, אנחנו מדברים פה על הפרוצדורה.

אייל גבאי: הפרוצדורה עושה מהות, כי כאשר במדינת ישראל נדרשים במערכת התכנון זמן רב כדי לקבל תשובה של כן או לא, כאשר אין גורם אחד אחראי, כאשר יש מארג של ועדות שאף אחת לא אחראית, כאשר אין ערר מסודר וכאשר יש אי ודאות זה עולה לכולנו זמן וכסף.

אייל גבאי: אם התשובה התכנונית צריכה להיות "לא" היא צריכה להינתן מוקדם יותר על ידי גורם ברור.

אייל גבאי: אם התשובה התכנונית היא "כן" היא צריכה להינתן מוקדם יותר ושהגורם יהיה ברור.

אייל גבאי: כשהמערכת לא ברורה כולנו משלמים עליה.

אייל גבאי: מדינת ישראל עם פיצול אישיות.

אייל גבאי: יש ימים בהם הצמיחה במדינת ישראל גבוהה ואנחנו נמצאים על מסלול צמיחה מהיר, יש שנים שבהן מדינת ישראל היא במסלול צמיחה איטי.

אייל גבאי: כדי שמדינת ישראל תוכל לספק לאזרחיה רמת חיים גבוהה , חינוך, רווחה וביטחון אסור לה להיות מדינה עם רמת צמיחה נמוכה או בינונית.

אייל גבאי: אנחנו חייבים לצמוח מהר יותר.

אייל גבאי: זה אכן מה שנעשה בשנים האחרונות.

אייל גבאי: את זה צריך להמשיך ולהשיג.

אייל גבאי: חלק מהתהליך שנועד להשיג את הצמיחה הוא עידוד המשאבים הקיימים והבאתם לכלל צמיחה ותשואה למשק הישראלי.

אייל גבאי: העובדה שאחד מהמשאבים הבסיסיים של הכלכלה נמצא בסטגנציה היא עובדה מצערת לכלכלת ישראל.

אייל גבאי: העובדה שמחירי הדיור מאמירים לאזרחים היא עובדה מצערת במדינת ישראל.

אייל גבאי: צריך לראות את המהלך הכולל ואת השינוי בתכנון ובנייה כחלק מהקונטקסט הכללי.

אייל גבאי: יש כאן מהלך כולל לשחרור המשאב הקרקעי במדינת ישראל.

אייל גבאי: המשאב הזה מרוכז מזה שנים רבות בין חדרה לגדרה, ששם עיקר הביקושים, שם נפח הפעילות.

אייל גבאי: המהלך של הרפורמה במינהל מקרקעי ישראל של תכנית נתיבי ישראל שפורסת את ישראל אל מעבר גבולות כביש 6 ליקנעם ובאר שבע תאפשר את לקיחת ישראל צפונה ודרומה.

אייל גבאי: הרפורמה הזאת בנויה על כמה וכמה אבנים.

אייל גבאי: היא בנויה על יעילות, על שקיפות ועל ביזור.

אייל גבאי: היעילות מושגת על-ידי העיקרון של תכנית אחת בוועדה אחת.

אייל גבאי: המצב היום הוא שהתכנית מטיילת בין מגוון רחב של ועדות.

אייל גבאי: המצב שכל ועדה מטילה, בועטת ומכדררת את התכנית לראותה זה מצב לא בריא, זה מצב שיוצר אי ודאות, זה מצב שמאפשר אי נטילת אחריות, זה מצב שלא מאפשר לאף גורם לקחת את הסמכות ולהתקדם.

אייל גבאי: המצב שבו חלק מהדברים מתנהלים מאחורי דלתיים סגורות הוא מצב לא בריא, הוא מצב שמאפשר השפעות זרות ומזיקות על הליכי התכנון.

אייל גבאי: דבר שלישי זה העניין של ביזור הסמכויות.

אייל גבאי: נעשה ביזור של סמכויות לדרג המקומי באחריות, בזהירות, תוך קיומה של מערכת תכנונית רחבה ממשלתית, תוך כדי ערר ממשלתי, שזה בניגוד למצב שקיים היום בחוק שבו ניתן להסמיך ועדה מקומית ללא פיקוח וללא בקרה.

אייל גבאי: במערכת המוצעת ההסמכה תהיה על פי קריטריונים, בסבירות, בפיקוח.

אייל גבאי: החוק דווקא מטיב כאן עם כל אמצעי הבקרה ומונע את המערכת האפשרית היום על-פי החוק של הסמכה בלי דין ובלי דיין.

אייל גבאי: הרפורמה גם מחזקת את ההיבט החברתי.

אייל גבאי: הוספנו את נציגי משרד העבודה והרווחה.

אייל גבאי: התווספו נציגי ארגונים חברתיים.

דב חנין: חמור מה שקורה כאן.

דב חנין: מציגים לנו חוק אחר.

דב חנין: אומרים שיהיו יותר נציגים חברתיים, יותר דמוקרטיה, יותר שקיפות.

אייל גבאי: הרפורמה בתכנון ובנייה היא צורך שלא נולד אתמול או שלשום, הוא צורך שכל ממשלות ישראל היו ערות אליו.

אייל גבאי: מינהל התכנון עשה עבודה בשנים 2005,2007.

אייל גבאי: כשהתחלנו בראשית הקדנציה הזאת במשרד ראש הממשלה לחשוב איך מקדמים את העניין נפגשנו עם גופים רבים כדי לבחון מה נכון לעשות.

אייל גבאי: שמענו דעות מדעות שונות.

אייל גבאי: מחלקם של הדברים השתכנענו.

אייל גבאי: אני רוצה להזכיר את אחד מהנושאים שכיכבו בכותרות העיתונים שעסקו ברפורמה בתכנון ובנייה בתחילת דרכה.

אייל גבאי: אחד מהרעיונות שעלו היה ביטול אחד מהמדרגים של ועדות התכנון.

אייל גבאי: שמענו דעות שונות.

אייל גבאי: מרובן השתכנענו שזה לא דבר נכון.

אייל גבאי: זה היה אחד מהדברים שגם אם הוא היה רעיון בהתחלה הוא לא קרם עור וגידים להמלצה ולא תורגם להצעת החוק שמונחת בפניכם.

יוחנן פלסנר: אתה יכול להתייחס ספציפית למעורבות עורך הדין הפרטי של ראש הממשלה בתהליך?

אייל גבאי: אני מתעסק מהשבוע השני שלי בתפקיד מזה כשנה בהצעת החוק וברפורמה הזאת.

אייל גבאי: היו לנו שותפים רבים ונאמנים בתוך הממשלה.

אייל גבאי: היו גורמים שנפגשנו איתם מחוץ לממשלה.

אייל גבאי: אני מכבד את דעתם גם אם בסוף גמרנו בחילוקי דעות.

אייל גבאי: כיוון שמוזכר כאן באופן עיקש מצידי השמאלי שם מסוים, אז לשאלתם לא פגשתי אותו ולא שמעתי מה עמדתו בעניין הזה.

אייל גבאי: כך אני יודע שגם יתר הצוות שעסק בעניין הזה.

יוחנן פלסנר: הוא לא העביר שום תשומות לוועדה?

אייל גבאי: אני מניח שיהיו הרבה מאוד שאלות, יהיו הרבה מאוד שינויים, אבל בסוף כולם יודעים - זה בלי קשר אם יושבים מצד שמאל של השולחן או בצד ימין של השולחן - שאלה עקרונות הכרחיים למדינת ישראל.

אייל גבאי: אני מציע לכולנו שנעשה את מה שטוב למדינה.

אייל גבאי: ההישג של ה-OECD שייך לכל מי שעמל בנושא.

אייל גבאי: זו לא ממשלה א' או ממשלה ב'.

אייל גבאי: כולם טרחו ועמלו והביאו את כלכלת ישראל לאיפה שהיא נמצאת היום.

אייל גבאי: אם אנחנו רוצים לעשות טוב לצמיחה ולאזרחי מדינת ישראל אז זו לא ממשלה א' ולא ממשלה ב', זאת אחריות של כולנו.

גבי מימון: מדובר ברפורמה מאוד מהותית, אפילו מהפכנית.

גבי מימון: אפשר אולי היה להמשיך עם יצירת תיקונים לחוק הקיים במתכונת של טלאי על טלאי לאורך שנים.

גבי מימון: בדרך כלל זה מסרבל את המערכת ולא יוצר אחידות.

גבי מימון: זאת הפעם הראשונה שישב צוות מקצועי שבחן באופן כולל את הדברים.

גבי מימון: מדובר במבט כולל על כל פרקי החוק, גם על פרק הרישוי, גם על פרק התכנון, גם על הפרקים הכלכליים שבחוק.

גבי מימון: בין המטרות שאליהן שאפו להגיע היה הקידום של התכנון המתארי, הקידום של התכנון המפורט, הגברת שיתוף הציבור בתהליכי התכנון, שאמור היה ליצור תועלות כלכליות בדמות התמיכה המשמעותית בצמיחה במשק, התייעלות וחיסכון.

מאיר שטרית: החוק אומר ההיפך ממה שאתה אומר.

גבי מימון: היום יש הרבה אי ודאות בשכבות התכנון הקיימות.

גבי מימון: החוק מגביר בצורה משמעותית את הוודאות.

גבי מימון: החוק יאפשר הבטחה של מלאי תכנוני מספיק ומתאים.

גבי מימון: היה ציר נוסף שהיה עניין לחזק אותו, שזה התועלת הסביבתית, הגנה על שטחים רגישים.

גבי מימון: מתוך 23 חברים במועצה הארצית 18 תמכו, 5 התנגדו.

גבי מימון: המועצה המליצה על תיקונים מסוימים.

גבי מימון: עכשיו החוק נכנס לתהליך של ישיבות ועדה.

גבי מימון: זה לא בלתי אפשרי שהוא יצא שונה ממה שהוא נכנס.

גבי מימון: אני מניח שיהיו המון הצעות והמון רצונות לתקן.

גבי מימון: אולי הוא יתוקן בחלקו.

גבי מימון: אי אפשר לומר שלא היה בכל התהליך שיתוף הציבור ושיתוף כל הגורמים.

גבי מימון: ועדת השרים דנה כמעט בכל ההערות שהוצגו לה והובאו על-ידי הציבור.

גבי מימון: מדובר בחוק חשוב שיתרום הרבה למדינת ישראל ולכלי התכנון במדינת ישראל.

שמאי אסיף: מדובר בהצעת חוק מורכבת מאוד, שלמה ומלאה מבחינת החקיקה.

שמאי אסיף: אתם רואים את כובד המשקל ואת כמות הסעיפים.

שמאי אסיף: חשוב מאוד שנבין כולנו את הכוונה הכוללת.

שמאי אסיף: לא צריך להסכים לדברים שאנחנו בשלב זה אומרים, אבל חשוב מאוד לראות את המקשה הכוללת.

שמאי אסיף: בכל מקרה הוועדה תדון בסופו של דבר סעיף סעיף, היא לא תדלג על שום סעיף.

שמאי אסיף: יכולים להיות חילוקי דעות באיזו מידה החוק כפי שהוא כתוב מתאים לעקרונות שאני אציג.

שמאי אסיף: זה לגיטימי.

שמאי אסיף: לפי דעתנו יש הלימה מלאה, אבל זה עניין של פרשנות ועניין של דיון.

שמאי אסיף: בנוגע לשאלה למה הינו צריכים לשנות את החוק.

שמאי אסיף: מנכ"ל ראש הממשלה ומנכ"ל משרד הפנים דיברו על כך.

שמאי אסיף: אנחנו נמצאים היום במקום אחר מהמקום שבו היינו בשנים שבו חוקק החוק, או שהועתק מתוך חוקים בריטיים אחרים.

שמאי אסיף: אנחנו נמצאים במקום אחר.

שמאי אסיף: אני אדגים את העניין הזה בדבר שלא היה צפוי ולא היה יכול להיות צפוי באותה תקופה.

שמאי אסיף: אנחנו מכפילים את כל מרכיבי הפיתוח שלנו אחת ל-20, 25 שנה.

שמאי אסיף: זה טור גיאומטרי שאין לו תקדים בעולם במהלך של 50,60 שנה.

שמאי אסיף: אתם רואים מה היה בשנת 60, אתם רואים מה היה בשנת 2000 ואתם רואים מה צפוי בשנת 2020 בכל מיני פרמטרים של פיתוח, כבישים מגורים וכו'.

שמאי אסיף: זה חסר תקדים.

שמאי אסיף: אנחנו מהמדינות הצפופות ביותר בעולם המערבי.

שמאי אסיף: אם אתם שמים לב לגרף מימין אתם רואים את כל מדינות ה-OECD.

שמאי אסיף: רוב המדינות המערביות אינן גדלות מבחינת הריבוי הטבעי שלהן.

שמאי אסיף: אנחנו במערכת הזאת נמצאים במקום מאוד חריג בתוך העולם המערבי.

דב חנין: לכן צריך מערכת תכנון יותר קפדנית.

שמאי אסיף: צריך מערכת תכנון שונה מהמערכת שיש לנו היום.

שמאי אסיף: החוק בבסיסו הוא חוק נכון וטוב.

שמאי אסיף: אנחנו לא משנים את העקרונות שלו ברמה הזאת.

שמאי אסיף: אנחנו אומרים איך צריך לנהל אותו בצורה טובה יותר.

שמאי אסיף: יש מודעות ציבורית סביבתית ופרטית הרבה יותר גדולה מאשר הייתה בזמנו.

שמאי אסיף: חיפשתי פרמטר כדי לומר מה אומר הדבר הזה.

שמאי אסיף: בדקתי מה המצב מבחינת כמות עורכי הדין לנפש במדינת ישראל.

שמאי אסיף: זאת אינדיקציה של ויכוחים, של דיונים, של עיסוק כזה או אחר.

שמאי אסיף: מצאתי שביפן מדובר בעורך דין לכל עשרת אלפים נפש, בגרמניה 1 ל-900 נפש, בבריטניה 1 ל-550 נפש.

שמאי אסיף: בישראל בשנת 1997 היו 1 לכל 335.

שמאי אסיף: בישראל של היום יש 1 ל-200 נפש.

שמאי אסיף: כולנו חרדים לרכוש הפרטי, לסביבה, זה לזה.

שמאי אסיף: יש הרבה קבוצות שיש ביניהן קונפליקטים.

שמאי אסיף: אנחנו נמצאים בעשרות רבות של התנגדויות.

שמאי אסיף: מישהו צריך להוציא את הערמונים מהאש.

שמאי אסיף: מערכת התכנון היא זאת שעושה את העניין.

שמאי אסיף: זה שונה ממה שהיה קודם.

שמאי אסיף: המערכת כפי שנבנתה בעבר לא הייתה בנויה בבסיסה על מערכות שוק חזקות.

שמאי אסיף: היום יש כוחות שוק חזקים.

שמאי אסיף: מצד אחד יש את המנוף העיקרי של הפיתוח, מצד שני יש את האיום העיקרי שקיים על כל מה שאנחנו מדברים פה.

שמאי אסיף: המצב הזה הוא מצב שלא חזינו אותו מראש.

שמאי אסיף: המערכת צריכה לבנות את עצמה מחדש על מנת לתת פתרון לעניין הזה.

שמאי אסיף: באיזו מידה זה ייתן פתרון את זה אתם תשפטו.

שמאי אסיף: אני מדבר על חברי הכנסת, הציבור.

שמאי אסיף: עשינו כמיטב יכולתנו כדי לתפור משהו שיהיה תשובה נכונה לעניין.

שמאי אסיף: שטחי המגורים וכל הפרמטרים של הפיתוח צמודים לתוצר הלאומי.

שמאי אסיף: אנחנו מדברים על האצה מאוד משמעותית.

שמאי אסיף: אם אתם לוקחים את שטחי המגורים, אז מה שיש היום במדינת ישראל זה פי 30 ממה שהיה בשנות ה-50.

שמאי אסיף: זה המצב.

שמאי אסיף: אם אנחנו רוצים להמשיך לצמוח, להמשיך את גידול האוכלוסייה ולשמור על רמת החיים אנחנו חייבים להמשיך ולפתח בקצב מואץ יותר ויותר.

שמאי אסיף: יש לזה משמעות מאוד גדולה.

שמאי אסיף: באנו ואמרנו שנעשה רפורמה.

שמאי אסיף: לא מדובר ברפורמה הזאת רק על הצעת חקיקה.

שמאי אסיף: זאת מקשה אחת שאנחנו עוסקים בה.

שמאי אסיף: צריך לזכור כל הזמן שהמערכת הזאת זאת המערכת שמוציאה את הערמונים מהאש.

שמאי אסיף: בכל הוויכוחים הגדולים שקיימים בתוך סיר הלחץ הזה של הצפיפות הגבוהה ושל הגידול המואץ והצמיחה המואצת מוסדות התכנון הם אלה שמקבלים החלטות ומספקים תכניות.

שמאי אסיף: לפעמים בקצב יותר גבוה, לפעמים בקצב יותר נמוך.

שמאי אסיף: יצטרכו לעשות את זה בקצב מואץ יותר ויותר.

שמאי אסיף: אם לא נתארגן לעניין לא נוכל לענות על המטרות.

שמאי אסיף: אנחנו ב-6 השנים האחרונות נמצאים בתהליכים של רפורמות שונות.

שמאי אסיף: אחרי שיישמנו חלק גדול מהרפורמות הגענו למסקנה שרק רפורמה מקיפה שאמורה לטפל בנושאי ארגון, משאבים ובנושאי חקיקה תוכל לעשות את העבודה.

שמאי אסיף: המטרות של הרפורמה הן לשפר, לקצר, לפשט, ליצור רמה גבוהה של ודאות ולהבטיח מענה תכנוני מלא, איכותי, גמיש ומגוון לצורכי החברה והמשק בישראל.

שמאי אסיף: כל מה שאנחנו מנסים להקפיד לאורך כל הדרך זה שהשינוי הפרוצדוראלי לא יפגע באיכויות התכנון.

שמאי אסיף: חברי הכנסת שבודקים אותנו על הצעת החקיקה שאנחנו מביאים היום יבדקו את האספקט הזה לכל אורך הדרך.

שמאי אסיף: אנחנו לא מדברים על רפורמה אחת, אלא על 4 רפורמות.

שמאי אסיף: הרפורמה ברישוי, בבנייה, בהליכי התכנון, בהיבטי הקניין, באכיפה ובעונשין.

שמאי אסיף: מעבר לחקיקה, שהיא רק חלק מהעניין הזה, יש צורך במהלך תכנוני מקיף במוסדות התכנון, בעיקר במועצה הארצית ובוועדות המחוזיות, בהליך של פיתוח טכנולוגי והטמעה - יש פה מהפיכה טכנולוגית מאוד משמעותית - ובשינוים ארגונים ומשאבי תקציבי כוח אדם.

שמאי אסיף: אנחנו מדברים על רפורמה שהיא מקשה אחת.

שמאי אסיף: אנחנו לא מדברים רק על חקיקה.

שמאי אסיף: אם לא נקיים באופן ברור את כל הנדבכים האלה לא נצליח להגיע ליעדים שלנו.

שמאי אסיף: זה לא רק חקיקה, אלא כל התהליך כולו.

שמאי אסיף: הוא מגובה היום בהחלטות ממשלה.

שמאי אסיף: יש גיבוי תקציבי.

שמאי אסיף: יש מערכת שעובדת כדי לממש את שלושת הדברים האחרים.

שמאי אסיף: אנחנו מדברים על הצד החקיקתי שאליו אנחנו מבקשים מחברי הכנסת להתייחס.

שמאי אסיף: אני רוצה לדבר על שני תחומים ולהבחין ביניהם.

שמאי אסיף: דיברנו על הרפורמה ברישוי ועל הרפורמה בתכנון.

שמאי אסיף: יש הבדל מהותי ולא תמיד אנחנו ברורים בעניין.

שמאי אסיף: הרישוי הוא הנדסי, הוא הליך מינהלי.

שמאי אסיף: מי שיש לו זכות על הקרקע ומותר לו לבנות לפי התכניות הקיימות ולפי התקנות יכול להוציא את ההיתר.

שמאי אסיף: לא רק שהוא יכול, אלא הוועדה חייבת להוציא לו את ההיתר בתנאי שהוא עומד בכל המגבלות שיש על הקרקע.

ניצן הורוביץ: למה לכרוך את זה יחד?

מאיר שטרית: אנחנו מבקשים לפצל את החלק של הרישוי.

שמאי אסיף: יש הרבה מאוד יזמים שלא מכירים את האבחנה הזאת.

שמאי אסיף: אני בטוח שגם חלק מחברי הכנסת לא בקיאים באבחנה הזאת.

שמאי אסיף: אומרים שאם לא מצליחים במסגרת הזכויות הקיימות לממש את ההיתר הולכים להקלה , לשימוש חורג, לשינוי תכנית, לשינוי תכנית מחוזית, לשינוי תכנית מתאר ארצית.

שמאי אסיף: אולי זה בסוף מגיע לכנסת על מנת שתשנה את החוק.

שמאי אסיף: אנחנו רוצים לשים קו מאוד ברור.

שמאי אסיף: זאת לא אבחנה תיאורטית אלא אבחנה מעשית שאנחנו רוצים לעשות במסגרת החוק הזה.

שמאי אסיף: הגבול הזה בין הרישוי לתכנון היטשטש במשך הזמן.

שמאי אסיף: הרפורמה או החקיקה מבהירות את הדברים בצורה הרבה יותר טובה.

שמאי אסיף: התכנון הוא אקט מרחבי -ציבורי, הוא מסדיר מחדש דברים, הוא יוצר זכויות שלא קיימות קודם, לכן הוא חקיקת משנה פתוחה לציבור, פתוחה להתנגדויות.

שמאי אסיף: הוא אקט שדומה במידה רבה לאקט של חקיקה כפי שחברי הכנסת עושים ביום יום שלהם.

שמאי אסיף: זאת אבחנה מאוד ברורה.

שמאי אסיף: כמה מילים על הרפורמה בהליכי הרישוי.

שמאי אסיף: הרפורמה הזאת באה להתמודד עם מערך מאוד סבוך שקיים היום.

שמאי אסיף: הליך הרישוי הקיים מורכב ומסובך.

שמאי אסיף: אתם רואים כמה שלבים צריך לעבור עד שמגיעים להיתר המיוחל.

שמאי אסיף: זה משתנה ממקום למקום.

שמאי אסיף: אנחנו צריכים לסדר את העניין הזה כדי שהרישוי יהיה הרבה יותר פשוט וטוב.

מאיר שטרית: זה תיאור מעוות של המצב.

מאיר שטרית: כראש מינהל התכנון במשך ה-5 השנים האחרונות אתה עושה נזק לשמה של מדינת ישראל.

מאיר שטרית: אתה מתאר דבר מעוות שהיית אחראי לו ב-5 השנים האחרונות.

מאיר שטרית: אני מוכן להראות פה גרף אחר שיראה שתהליך הרישוי לא צריך לקחת יותר משבועיים.

שמאי אסיף: עובדה שזה קורה.

מאיר שטרית: אתה מתאר פה תהליך לא נורמאלי.

שמאי אסיף: יש 4 מרכיבים בהליכי הרישוי.

שמאי אסיף: הנושא הראשון זה לעבור ממערכת ידנית שקיימת היום למערכת מקוונת אינטרנטית.

שמאי אסיף: המערכת תתחיל לעבוד בצורה מקוונת.

שמאי אסיף: זה לא רק שינוי טכנולוגי, זה גם שינוי מהותי ברמת השקיפות, במהירות התגובה, בגמישות של התגובה בנושאים האלה, ברמת הבקרה שתהיה יותר הדוקה.

שמאי אסיף: אנחנו מפתחים מערכות שבודקות את התכניות באופן אוטומטי.

אורית זוארץ: בכל השפות?

שמאי אסיף: בכל השפות שנדרשות.

שמאי אסיף: אנחנו מדברים על 3 מסלולים.

שמאי אסיף: יש את המסלול של רישוי מלא שקוצבים אותו ב-90 יום, יש רישוי מקוצר עד 45 יום.

שמאי אסיף: כמובן שאפשר לעשת את זה יותר קצר במקומות מסוימים.

שמאי אסיף: יכול להיות שיש מקומות שעושים את זה בשבוע או שבועיים.

שמאי אסיף: זה בהחלט יכול להתקיים גם בשיטה הזאת.

שמאי אסיף: אני לא מכיר הרבה מקומות כאלה.

שמאי אסיף: לעבודות קטנות מאוד נאפשר פטור מהיתר כדי לעשות את הדברים בצורה הרבה יותר מהירה ויעילה.

שמאי אסיף: גם כשמדובר בפטור יש אחריות מקצועית, יש תקנים, יש חוקים.

שמאי אסיף: כיוון שאלו עבודות זעירות אין צורך להיטלטל בכל תהליך הרישוי אלא לקבל פטור.

שמאי אסיף: השאיפה שלנו היא ש-50% ממסלול הפטור יהיה במסלול הפטור המקוצר, כל השאר ברישוי מלא.

שמאי אסיף: 50% האלה זה רוב הבנייה שתהיה בעתיד.

שמאי אסיף: היא תהיה במסגרת הרישוי המלא.

שמאי אסיף: האזרח הממוצע יהיה חשוף יותר לרישוי המקוצר ולפטור.

שמאי אסיף: כל זה לא נקבע בחקיקה, זה ייקבע במסגרת של תקנות.

יעקב אדרי: זה דבר מהותי.

יעקב אדרי: אתה אומר ש50% יהיה בפטור.

שמאי אסיף: פטור או רישוי מקוצר.

שמאי אסיף: רק לתת לכם טעימה מאיך ייראה המסלול מעכשיו או אחרי החקיקה.

שמאי אסיף: יהיה את הגשת הבקשה ולאחר מכן בחינה מרחבית שתיעשה על ידי רשות הרישוי.

שמאי אסיף: רשות הרישוי זה בדרך כלל מהנדס הוועדה בעצמו.

שמאי אסיף: אנחנו עושים את זה באמצעות מכוני בקרה פרטיים.

שמאי אסיף: אנחנו מעריכים שיהיו 6-10 מכוני בקרה פרטיים שבתוכם ישבו אנשי מקצוע שונים שיהיו אלה שיבדקו את ההתאמה לתקנות ואת ההתאמה לקונסטרוקציה והתאמה לכל מה שצריך להיות.

שמאי אסיף: הם יעשו את הבדיקה הזאת.

שמאי אסיף: ישבו במקום הזה נציגים מוסמכים של רשויות מדינה שונות, כמו רשויות מקומיות שונות שיוכלו לעשות את הבחינה שהיום קיימת על-ידי אותו טופס טיולים מפורסם שבו שולחים את מבקש ההיתר בין כל הגורמים.

שמאי אסיף: יש סבב רחב מאוד של העניין הזה.

שמאי אסיף: זה חלק גדול מהדברים שלוקחים הרבה מאוד זמן.

שמאי אסיף: הכוונה שהם ישבו סביב שולחן אחד ובמשרד אחד.

שמאי אסיף: הם יהיו מקושרים אינטרנטית.

שמאי אסיף: הם יוכלו לתת תגובה בזמן אמיתי ולעמוד בלוחות הזמנים.

שמאי אסיף: מנהל בקרת התכן יהיה אחראי על התיק המסוים הזה.

שמאי אסיף: הוא יהיה בקשר עם עורך הבקשה ועם מי שמביא את הבקשה.

שמאי אסיף: אם יידרשו תיקונים הם ייעשו תוך כדי ובתוך לוח הזמנים.

שמאי אסיף: בסופו של דבר ישולמו התשלומים, תהיה בדיקת מסמכים ויונפק ההיתר.

שמאי אסיף: אותו מכון בקרה יטפל אחר כך בבקרת הביצוע, דבר שהיום כמעט ולא נעשה.

שמאי אסיף: היום יש כשלים גדולים בעניין הזה.

שמאי אסיף: כל זה במסגרת הזאת של עד 90 יום.

שמאי אסיף: במסלול המקוצר יש לוחות זמנים מקוצרים יותר שמגיעים עד 45 יום.

שמאי אסיף: זה התהליך החלופי שאנחנו מדברים עליו.

שמאי אסיף: אחד הכללים המרכזיים זה מידע זמין ומראש.

שמאי אסיף: לגבי מידע אנחנו כבר היום העלנו לאוויר אתר אינטרנט שבו מופיעים באופן פורמאלי כל החקיקה, הנוהלים, המדריכים, הטפסים.

שמאי אסיף: אנחנו מדברים מראש על כך שכל האינפורמציה תהיה בידי עורך הבקשה, בידי האזרח לפני שהוא מגיש את הבקשה.

שמאי אסיף: כל המגבלות שקיימות, כל הנתונים של תכנית בניין העיר יהיו בפניו, כולל התנאים המרחביים שקובעת הוועדה המקומית מראש, שקובע מהנדס הוועדה בתיק המידע.

שמאי אסיף: כל זה יהיה קבוע מראש ולא יהיה נתון למו"מ בין העורך או בין האזרח לבין הרשות.

שמאי אסיף: הדברים יהיו ברורים.

שמאי אסיף: כל תפקידו של עורך הבקשה להגיש על פי התנאים האלה את הבקשה, לכן האישור שלה לא יהיה אוטומטי.

שמאי אסיף: הבחינה תהיה קלה ופשוטה יחסית.

שמאי אסיף: יש מקרים שבהם אנשים יאמרו שהם יודעים את המגבלות בעצמם, שהם לא צריכים לקבל מידע, שהם סומכים על עצמם.

שמאי אסיף: מידע מלא ועדכני הוא תנאי ליעילות של ההליך ולאיכות הבנייה.

שמאי אסיף: אם יהיה הכל מראש אפשר יהיה להגיע לאיכויות הרבה יותר טובות.

שמאי אסיף: אנחנו עוברים עכשיו לפרק אחר, לפרק שונה, לפרק התכנון.

שמאי אסיף: הוא מורכב יותר מאשר פרק הרישוי.

שמאי אסיף: גם הוא מחולק ל-4 פרקים.

מאיר שטרית: אני מציע לשקול את האפשרות להפריד את הרישוי מהתכנון ולדון תחילה ברישוי.

מאיר שטרית: עד שייגמר הדיון על הרישוי הבדיקה תיגמר ונוכל לחזור לעניין התכנון.

דוד אזולאי: אני אקח את הדברים לתשומת ליבי ואביא אותם בפני החברים בדיוני הוועדה.

שמאי אסיף: לרפורמה הזאת יש 4 מרכיבים.

שמאי אסיף: הנושא הראשון דומה במהותו לנושא שדיברנו עליו קודם.

שמאי אסיף: מבחינת הפרוצדורות הוא שונה לחלוטין.

שמאי אסיף: המטריה של הרישוי שונה לחלוטין מהמטריה של התכנון.

שמאי אסיף: גם כאן מדברים על מהפכה טכנולוגית.

שמאי אסיף: אנחנו מדברים על מהלך שבו יפסיקו לעסוק בסדינים והתכניות לא יוגשו באופן ידני על גבי תשריטים וחוברות, אלא יוגשו בצורה אינטרנטית.

שמאי אסיף: מדובר במערכת ניהול אינטרנטית שתשנה את כל מערכת השקיפות של העניין, איפה כל דבר נמצא, מה מעירים לו, מה אומרים לו.

שמאי אסיף: ההגשה והבדיקה יהיו מקוונות.

שמאי אסיף: הדברים יעברו בצורה הרבה יותר טובה.

שמאי אסיף: חלק גדול מהבדיקות יוכלו להיעשות על-ידי מגיש הבקשה עצמו.

שמאי אסיף: הוא לא יוכל להעביר את התכנית אם היא לא עמדה בתנאי סף שנקבעו מראש בעניין הזה.

שמאי אסיף: החומר יהיה מלא ומסודר, לא יבלו חודשים ואפילו שנים במערכת של פינג פונג בין עורך התכנית לוועדה.

שמאי אסיף: זה לוקח הרבה מאוד זמן ושוחק את המערכת בצורה מאוד משמעותית.

אמנון כהן: היזמים יודעים?

שמאי אסיף: זה הוצג בהתאחדות הקבלנים.

שמאי אסיף: חלק גדול מזה היה בעיתונות.

שמאי אסיף: כשזה יהיה בחוק זה בוודאי יפורסם.

שמאי אסיף: הנושא השני זה הוועדות ותפקידיהן.

שמאי אסיף: דבר ראשון זה ביזור התכנון המפורט לוועדות המקומיות שהוסמכו.

שמאי אסיף: הדגש הוא ביזור לוועדות שהוסמכו.

שמאי אסיף: יש תהליך של הסמכה.

שמאי אסיף: יש 2 תנאים שצריכים להיות.

שמאי אסיף: תנאי אחד שהוועדה הזאת כשירה, טובה ויש מערכת שלמה שעושה בקרה על הסמכתה של הוועדה, כולל האפשרות לשלול את ההסכמה מהוועדה.

שמאי אסיף: שמנו לנו למטרה להסמיך את כל הוועדות בתוך 5 שנות היערכות.

שמאי אסיף: התנאי השני זה שתהיה לרשות או לחלקים גדולים ממנה תכנית מתאר כוללנית מעודכנת, זאת אומרת כללים ברורים מה בונים, איך בונים.

שמאי אסיף: תהיה הרבה גמישות.

שמאי אסיף: בסך הכל אפשר יהיה לדעת איך המערכת הזאת מתפקדת.

שמאי אסיף: דיברנו על מערכת תכנון שתצטרך לעבוד הרבה יותר קשה.

שמאי אסיף: יצטרכו לייצר את התכניות הכוללניות האלו בהמשך הדרך.

שמאי אסיף: לפני שיש תכניות כוללניות יש הרחבה של הסמכות בצורה מוגבלת לוועדות שהוסמכו.

שמאי אסיף: גם זה קיים בתוך הסעיפים השונים של החוק.

שמאי אסיף: התנאי לכך זה שהוועדות המקומיות יעברו תהליך של פיתוח ושדרוג.

שמאי אסיף: חלקן ראויות ומסוגלות, חלקן אינן מסוגלות ואינן יודעות לעשות את העבודה.

שמאי אסיף: יש תקציב ממשלתי שהוקצב לצורך העניין הזה, יש התארגנות של משרד הפנים, כולל לשכות התכנון המחוזיות והממונים על המחוזות של משרד הפנים.

שמאי אסיף: המערכת כולה מתארגנת על מנת להסמיך, ללמד, לבקר מערכות בקרה שונות.

שמאי אסיף: אלה הדברים שאמורים להיעשות.

שמאי אסיף: החוק גם מטפל במצב שוועדה איננה מתפקדת כראוי.

שמאי אסיף: יש סנקציות על ועדות לא ראויות.

שמאי אסיף: יש מעקב שוטף והידוק משמעותי של הבקרה.

שמאי אסיף: מראש אנחנו בונים ועדה ממונה במסגרת של כל מחוז שבכל פעם כשיהיה כשל כזה או אחר הוועדה הזאת תהיה מוכנה על מנת לקחת את הסמכויות ולא לפגוע באזרח שממתין לקידום ענייניו.

שמאי אסיף: אנחנו מצד אחד בתוך האיזון הזה רוצים לבזר את הסמכויות, מצד שני לא ליפול במקרים שוועדה מקומית כזאת או אחרת איננה מצליחה לעמוד במשימות שלה.

שמאי אסיף: הנושא של תכנית אחת בוועדה אחת זה שינוי מאוד משמעותי.

שמאי אסיף: התכניות מטיילות היום בין ועדות, אין כתובת לתכניות.

שמאי אסיף: כאן תהיה כתובת ברורה לכל סוג של תכנית, ידעו לאיזו ועדה הולכים.

שמאי אסיף: לוועדה הזאת תהיה סמכות להחליט מא' עד ת'.

שמאי אסיף: היא לא תלויה במועצה הזאת ובוועדה אחרת.

שמאי אסיף: הדברים הרבה יותר ברורים מאשר היום.

שמאי אסיף: זה מחייב שלגבי אותן סטיות מותרות, מה שנקרא הקלות, יצטרכו עכשיו לראות מי מחליט בהן, האם הן מבוטלות או אותן סטיות אפשריות ייעשו במסגרת של הוועדה שהוסמכה להפקיד את התכנית או לאשר את התכנית.

שמאי אסיף: הוועדה לשמירה על קרקע חקלאית ושטחים פתוחים מסיימת את עבודתה.

שמאי אסיף: יש כלים יותר טובים גם בתכניות המחוזיות, גם בתכניות המתאר הארציות.

שמאי אסיף: חלק גדול מהתפקידים שלה לא רלוונטיים.

שמאי אסיף: זה שוב ועדה נוספת שלא תמיד תורמת לתהליך.

שמאי אסיף: אנחנו חושבים שהמערכת היום נותנת מענים אלטרנטיביים לעניין הזה.

שמאי אסיף: יש היום הרבה ועדות שנמצאות ברמה הארצית, ברמה המחוזית וברמה המקומית.

שמאי אסיף: התכניות מטיילות בתוך כל מערכת הוועדות הזאת.

שמאי אסיף: היא יכולה להתחיל בוועדה המקומית, ללכת לוועדה המחוזית, ללכת לוועדת משנה נקודתית, לעבור לוועדה לשמירה על קרקע חקלאית, להגיע לוועדה לנושאים עקרוניים ולחזור להבהרות כאלו ואחרות.

שמאי אסיף: זה ברור שאם תכנית כזאת מסתובבת בכל הוועדות האלו זה לוקח הרבה מאוד זמן.

שמאי אסיף: מטבע הדברים יש הרבה מאוד החלטות שהן סותרות.

שמאי אסיף: מישהו צריך לפרש את הסתירות האלו.

שמאי אסיף: הכל על גבה של אותה תכנית שצריכה להתאשר.

שמאי אסיף: השאלה היא איך תכניות מתאשרות בתוך המערכת הזאת.

שמאי אסיף: הן מתאשרות בהיקפי זמן גדולים, בזמנים של שנים לפעמים.

שמאי אסיף: הפתרון שאנחנו מציעים אומר שלכל סוג של תכנית יש סוג של ועדה.

שמאי אסיף: יש 3 סוגים של ועדות ברמה הארצית, כמה ברמה המחוזית ויש את הוועדה המקומית.

שמאי אסיף: כל התכניות המפורטות נעשות בוועדות המקומיות.

שמאי אסיף: כל תכניות המתאר המקומיות נעשות בוועדות המחוזיות.

שמאי אסיף: תכנית מתאר ארצית משולבת תיעשה במליאת המועצה הארצית.

שמאי אסיף: תשתית לאומית תיעשה בתשתיות לאומיות, כולל הרישוי שלה.

שמאי אסיף: זה מצב שהוא מצב שונה לחלוטין.

שמאי אסיף: הבקרה נשמרת, הבקרה מלאה.

שמאי אסיף: אחרי דין ודברים אנחנו משמרים את הנושא של הסביבה החופית.

שמאי אסיף: הוועדה לשמירה על הסביבה החופית נותרת.

שמאי אסיף: היא ועדה נוספת באותה רצועה של הסביבה החופית, שזה 300 מטר מקו החוף.

שמאי אסיף: אלה צריכים לבוא לבקרה נוספת במסגרת החקיקה כפי שהכנסת חוקקה לפני מספר שנים.

שמאי אסיף: הנושא השלישי זה מדרג התכניות.

שמאי אסיף: גם כאן יש שינוי והוא חשוב.

שמאי אסיף: יש יצור חדש.

שמאי אסיף: הוא לא בדיוק חדש בפילוסופיה של התכנון, אבל זאת תכנית המתאר כפי שהחוק חזה אותה.

שמאי אסיף: תכניות המתאר הפכו היום לתכניות מפורטות.

שמאי אסיף: כל תכנית מפורטת משנה את תכנית המתאר.

שמאי אסיף: יש טשטוש גדול בין מתאר למפורטת.

שמאי אסיף: החקיקה החדשה קבעה או מציעה את המושג של תכנית מתאר כוללנית שחייבת להיות כוללת, אסור לה לרדת לפרטים.

שמאי אסיף: היא צריכה לתת כלים מאוד ברורים לוועדות המקומיות לאשר במסגרתן את התכניות המפורטות.

שמאי אסיף: את כל התכניות המפורטות שנגזרות מתוך תכניות המתאר הכוללניות צריך לאשר בוועדות המקומיות.

שמאי אסיף: יש את הנושא של תכניות המתאר המחוזיות.

שמאי אסיף: היום יש מדרג.

שמאי אסיף: בתכניות יש 4 דרגות.

שמאי אסיף: יש תכניות מתאר ארציות, מחוזיות, תכניות מתאר מקומיות ותכניות מפורטות.

שמאי אסיף: עוד לא הגענו להיתרים ושימושים חורגים שגם הם מן אקט חצי תכנוני.

שמאי אסיף: אנחנו חשבנו שבתוך המדרג הזה תכנית המתאר המחוזית היא זאת שבמשך השנים, אחרי שיטמיעו את המרכיבים שלה בתוך התכניות הכוללניות ובתוך תכניות המתאר הארציות, תוכל להתייתר.

שמאי אסיף: במסגרת הזאת אנחנו מדברים על ביטול מסלול השימוש וגם על העברת הגמישויות לתכנית.

שמאי אסיף: ברגע שיש שלנו אפשרות לאשר תכניות מפורטות במסגרת של ועדה מקומית, מתייתר הצורך בהליכי השימוש החורג שהם הליכים חצי מסודרים, בעייתיים שאנחנו סובלים מהם בהרבה מאוד מקומות.

שמאי אסיף: גם אלה שרוצים לאשר וגם אלה שלא רוצים לאשר כולם סובלים מהתהליך הזה של השימוש החורג.

שמאי אסיף: חלק מהערכים בתכניות המחוזיות יוטמעו בתכניות המתאר הארציות.

שמאי אסיף: חלקן בתכניות המתאר המקומיות.

שמאי אסיף: התכניות המפורטות יכללו את כל מה שצריך בעניין הזה .

שמאי אסיף: ההיתרים במקרה הזה לא יכללו הליכים שנקראים שימוש חורג והקלה.

עמיר פרץ: הכוללניות זו לא ועדה מקומית.

שמאי אסיף: מחוזית.

שמאי אסיף: תכניות מקומיות כוללניות מאושרות בוועדה המחוזית.

שמאי אסיף: תשתיות לאומיות הולכות עד לכיוון של היתרים, כולל גם תשתיות מחוזיות שניתן יהיה מכוחן להוציא היתרים במסגרת העבודה של המחוז.

שמאי אסיף: זה גם חידוש שמאפשר לעשות הליך מאוד מובנה כדי לאפשר את קידומן של התשתיות שהן בנפשנו.

שמאי אסיף: מדובר בתשתיות פיזיות, מדובר בתשתיות של דרכים, של גז, של מערכות חשמל.

שמאי אסיף: מדובר גם בתשתיות ירוקות, כמו שמורות טבע, גנים לאומיים.

שמאי אסיף: כל הדברים האלה הם במסגרת אותן תשתיות שניתן יהיה לקדם בנושאים האלה.

שמאי אסיף: יש גם שינוי בנושא של מתקנים ביטחוניים.

שמאי אסיף: גם כאן יש יותר שקיפות ביחס למה שהיה קודם.

שמאי אסיף: תכניות המתאר הארציות הן הרבה שכבות שבנויות זו על זו.

שמאי אסיף: זאת מערכת מאוד מורכבת.

שמאי אסיף: יש מערכת של תכניות ארציות.

שמאי אסיף: הן כולן שוכבות שכבה על שכבה.

שמאי אסיף: צריך תמיד לנסות ולפענח מה גובר על מה ומה הדבר שתקף באותו זמן.

שמאי אסיף: יש גם שכבה של תכניות מתאר מחוזיות.

שמאי אסיף: זה לא רק 6 שמסומנות כאן, אלא יש הרבה תכניות מחוזיות נקודתיות שנמצאות בתוך התהליך והן מאוד מסבכות את התהליך.

שמאי אסיף: יש על זה הרבה תכניות מתאר מקומיות והרבה תכניות מפורטות, שזה גשם קבוע שיורד עלינו בהליך בסדר גודל של 2500 בממוצע בשנה.

שמאי אסיף: היום יש לנו במדינת ישראל כ-130 אלף תכניות מפורטות.

שמאי אסיף: רוב רובן של התכניות המפורטות הן תכניות תקפות.

שמאי אסיף: אם אתה נוגע בתוך נקודה מסוימת במדינה אתה מקבל שכבות מאוד מורכבות של מתאר ארציות, של מתאר מחוזיות ותכניות מפורטות.

שמאי אסיף: מי שעוסק בבנייה, מי שעוסק בהוצאת היתרים ובתכנון יודע כמה זה מסובך ומורכב.

שמאי אסיף: אנחנו נכנסים לעוד אפשרות שלא הייתה אפשרית בחוק, שזה עריכת נוסח משולב של תכניות מתאר ארציות.

שמאי אסיף: צריך לנסות לדרוש מהוועדות המקומיות שיעשו נוסח משולב במסגרת של כל ועדה מקומית בכל ישוב וישוב.

שמאי אסיף: החוק מאפשר את העניין הזה.

שמאי אסיף: זה לא פשוט, אפשר לעשות את זה.

שמאי אסיף: זה דורש הרבה מאוד עבודה.

שמאי אסיף: החוק מאפשר את העניין.

עמיר פרץ: כנראה שיש ועדות למכביר.

שמאי אסיף: כל תכנית הולכת לוועדה אחת.

שמאי אסיף: היום בוועדות המחוזיות יש הרבה מאוד ועדות משנה.

שמאי אסיף: חלק מהן הן גם ועדות קבינטיות שמחליטות לבד.

שמאי אסיף: כל אחד יודע את זה.

שמאי אסיף: גם במועצה הארצית יש הרבה ועדות משנה.

שמאי אסיף: אין פה יותר ועדות.

שמאי אסיף: מה שיש זה שכל תכנית יודעת לאיזו ועדה היא הולכת ויודעת איפה היא מתאשרת.

שמאי אסיף: כל ועדה יודעת על מה היא אחראית.

שמאי אסיף: אחת הבעיות הגדולות זה שהיום אין אחריות לשום ועדה.

שמאי אסיף: כשאתה בא לוועדה המקומית היא אומרת לך שאין לה אחריות ושתלך לוועדה המחוזית.

עמיר פרץ: אני הייתי יושב-ראש ועדה מקומית בתוקף היותי ראש רשות.

עמיר פרץ: הפחד שלי שאתם הולכים לגלגל כזה עומס על הוועדות המקומיות שהן ייבהלו מלעשות את המוטל עליהן.

עמיר פרץ: אתה תמצא את עצמך במצב של בומרנג.

עמיר פרץ: אצלי לא הייתה שום בעיה של עיכוב.

עמיר פרץ: קיבלנו, החלטנו, לא הייתה שום בעיה.

שמאי אסיף: הוועדה בראשותך עסקה ברוב רובם של הדיונים בנושא רישוי.

שמאי אסיף: החלק של התכנון היה חלק מאוד קטן.

שמאי אסיף: בחלק של התכנון הולכים לוועדה המחוזית, שהיא זאת שמפקידה וזאת שמחליטה.

שמאי אסיף: כשאתה בא לוועדה המחוזית היא מכבדת את מה שעשית.

שמאי אסיף: אם יש חששות זה הולך למועצה הארצית.

שמאי אסיף: הנושא הזה של אחריות הוא מאוד מרכזי בעניין הזה.

שמאי אסיף: הנושא הזה של ועדה אחת הוא נושא מאוד מרכזי.

שמאי אסיף: זה לא רק קיצור הליכים, אלא מרכזיות בדרך שבה ועדה מרגישה שהיא אחראית לעניין.

שמאי אסיף: זה בעיני מאוד חשוב.

שמאי אסיף: יש כאן הרחבה של שקיפות ומעורבות הציבור.

שמאי אסיף: כל המסמכים, חוות הדעת וההחלטות מופצים כולם באינטרנט.

שמאי אסיף: המערכת שדיברנו עליה היא מערכת שקופה.

שמאי אסיף: כולנו יושבים בחלון ראווה.

שמאי אסיף: אנחנו רוצים שיבקרו אותנו.

שמאי אסיף: היום לא כל אדם ולא לכל תכנית אפשר להתנגד באופן מלא.

שמאי אסיף: אנחנו אומרים שנפתח את זה לכל מי שיש לו התנגדות.

שמאי אסיף: ביזור הסמכויות לוועדות המקומיות כולל בתוכו גם בקרה ציבורית על ידי הדרג הנבחר על ידי תוספת של 3 אנשי מקצוע שייבחרו על ידי ועדה.

שמאי אסיף: הם יצטרכו לשבת יחד עם אותם חברי ועדה ולעשות יחד איתם את העבודה.

שמאי אסיף: בנושא של תזכירים ונספחים דברים נעלמים.

שמאי אסיף: אתה מתחיל את התהליך, אתה מגיע לאיזה שהוא שלב ואז אומרים לך שצריך תזכיר כזה ונספח כזה.

שמאי אסיף: אתה חוזר אחורנית להכין כל מיני מסמכים.

שמאי אסיף: החוק החדש אומר חד משמעית שהכל מראש.

שמאי אסיף: אם אתה דורש נספחים תדרוש את זה מראש.

שמאי אסיף: אם אתה רוצה שבנספחים יהיה כתוב כך וכך תגיד את זה מראש.

שמאי אסיף: אותו דבר אנחנו עושים בתזכירי השפעה על הסביבה.

שמאי אסיף: המערכת החוקית היום בנויה אחרת ולא מאפשרת לעשות את זה.

שמאי אסיף: גם המערכת הארגונית היא כזאת.

שמאי אסיף: יש נושא של הליכי ערר.

שמאי אסיף: היום הליכי הערר הם מאוד מורכבים.

שמאי אסיף: ניסינו לעשות סדר בעניין הזה כך שתכנית לא תצטרך ללכת לערר כזה אלא ישר לבתי משפט.

שמאי אסיף: אי אפשר לטרטר את התכניות לכל האורך והרוחב שוב ושוב ולבזבז על זה גם משאבים.

שמאי אסיף: אנחנו חושבים שהעניין הזה לא פוגע באופן מהותי.

שמאי אסיף: זה אפילו משפר את רמת הבקרה.

שמאי אסיף: קביעת לוחות זמנים בכל שלב של התהליך חשוב.

שמאי אסיף: אין זכות וטו לשום גורם.

שמאי אסיף: כשיושבים בוועדה אף אחד לא יכול להטיל וטו.

שמאי אסיף: לוועדה יש אחריות להחליט.

שמאי אסיף: הנושא של לשוב ולדון לא יהיה יותר.

שמאי אסיף: חובה על הוועדה להחליט.

שמאי אסיף: אם הגיע לפניה חומר היא חייבת להחליט.

שמאי אסיף: הנוחיות הזאת של לשוב ולדון היא לוקסוס שאנחנו לא יכולים להחזיק מעמד איתו לאורך זמן.

שמאי אסיף: המועדים שעליהם אנחנו מדברים חלים לא רק על הוועדות אלא גם על היזמים.

שמאי אסיף: יש פה הליך דו צדדי שמחייב את היזמים לעמוד בלוחות הזמנים.

חנא סוייד: האם יש איזו שהיא סנקציה לאורך כל החוק על ועדה שלא עומדת במועדים האלה?

שמאי אסיף: יש סנקציות.

שמאי אסיף: מוועדות מקומיות שאינן מתפקדות ולא עומדות בלוחות הזמנים נשללות הסמכויות.

שמאי אסיף: יש כמובן אפשרות לבוא ולומר שתכנית שלא הגיעה לכלל אישור תתאשר באופן אוטומטי.

שמאי אסיף: זאת אפשרות.

שמאי אסיף: זה נכון בחלק מהמקרים בנושא הרישוי.

חנא סוייד: זה לא כתוב.

חנא סוייד: אתה טועה.

שמאי אסיף: הכל כתוב.

עמיר פרץ: מה שכתוב בחוק זה שאם לא מאשרים את ההיתר הוא מתחיל את כל ההליך מחדש.

שמאי אסיף: אני לא חושב שהוועדה הזאת בכנסת או שעם ישראל היו מוכנים למצב שאם תכנית מסיבה בירוקרטית כזאת או אחרת איננה בשלה ואיננה מתאשרת על-ידי ועדה כזאת או אחרת היא תתאשר באופן אוטומטי.

שמאי אסיף: זה כמו לומר שיש הצעת חוק פרטית שמונחת על שולחן הכנסת ויושב-ראש הכנסת אומר שחקיקה שלא מגיעים לדון בה תוך 3 חודשים תתאשר באופן אוטומטי.

חנא סוייד: לא זו הבעיה.

חנא סוייד: הבעיה היא עקרון ההדדיות, שזה עיקרון יסוד אצל ראש הממשלה.

שמאי אסיף: יש עיקרון הדדיות מובהק.

שמאי אסיף: מערכת ההדדיות שנמצאת בחקיקה הזאת הרבה יותר חזקה.

עמיר פרץ: הממשלה בונה על זה שרובם לא יקראו את הדבר הזה.

עמיר פרץ: יש לה על מה לבנות.

עמיר פרץ: קראתי חלק גדול מהדברים וראיתי שאין תשובה לסוגיה של היתר שלא אושר.

עמיר פרץ: מה עושה האזרח הקטן?

עמיר פרץ: האם הוא צריך ללכת לוועדת ערר, או שהוא צריך להתחיל מחדש?

עמיר פרץ: מה הסנקציות כנגד ועדה ארצית או ועדה מחוזית שלא עמדו בזמנים שקבעת?

שמאי אסיף: אנחנו מדברים על ועדה מקומית אחת שעושה את כל התהליך.

שמאי אסיף: יש לגביה זכות ערר.

שמאי אסיף: יש בקרה נוספת שנעשית על ידי גורמים אחרים כדי לבדוק אם התכנית טעונה אישור.

שמאי אסיף: לתכנית מקומית יש סמכות ערר נרחבת יותר מאשר היום.

שמאי אסיף: יש לרפורמה הזאת או לחקיקה הזאת שמוצגת בפניכם תועלת חברתית, תועלת כלכלית וסביבתית.

שמאי אסיף: יש בתוכה בלמים ואיזונים משמעותיים.

שמאי אסיף: אני יודע שיבדקו אותנו בעניין הזה במיקרוסקופ.

שמאי אסיף: אנחנו נשמע כל הערה בעניין הזה.

שמאי אסיף: בעניין של תועלות חברתיות זה ייתן מענה מגוון לכלל צורכי היישוב והקהילה.

שמאי אסיף: ברגע שיש תכנית כוללנית היישוב יכול להמריא.

שמאי אסיף: השירות לציבור יהיה הרבה יותר טוב.

שמאי אסיף: על התועלות הכלכליות דיברנו כבר קודם, אם זה במשיכת השקעות, הגדלת תחרותיות, מענה זמין ומדויק יותר לצרכי המשק המשתנים במהירות.

שמאי אסיף: ברגע שזה בוועדה אחת הדברים יכולים להיעשות במהירות יותר גדולה.

שמאי אסיף: יש התייעלות וחיסכון ישיר.

שמאי אסיף: מדובר על רבע מיליארד שקלים חיסכון שנתי ישיר למשק ברגע שאנחנו מקצרים את התהליכים של האישורים.

שמאי אסיף: הגברת הוודאות היא כלל יסוד בתהליך כלכלי בריא.

שמאי אסיף: הבטחת מלאי תכנוני מספיק ומתאים שיחייב משרדי ממשלה אחרים.

שמאי אסיף: בעיני יש תועלות סביבתיות משמעותיות.

שמאי אסיף: יש הגנה יעילה יותר על שטחים רגישים, גבולות ברורים של מותר ואסור.

שמאי אסיף: זה עושה סדר בעניין.

שמאי אסיף: היום כל פיסת קרקע במדינת ישראל מאוימת בצורה כזאת או אחרת כיוון שהיזמים יודעים שאם הם יתחילו לטפס בוועדות למעלה ולמטה בסוף הם יוכלו להגיע לאיפה שהם רוצים להגיע.

שמאי אסיף: אנחנו אומרים שהדברים יהיו ברורים, הקווים יהיו ברורים.

שמאי אסיף: אם הדברים יהיו ברורים אנחנו נגן גם על השטחים הרגישים.

שמאי אסיף: תזכירי השפעה לסביבה ונספחי נוף יהיו עם הנחיות מראש.

שמאי אסיף: ההנחיות ניתנו על ידי גופים ממשלתיים כי הן נקבעו בתקנות.

שמאי אסיף: התקנות הן תקנות שנעשות על ידי הממשלה.

שמאי אסיף: הן משרתות את הנושא הציבורי על ידי המשרד להגנת הסביבה.

שמאי אסיף: לפי דעתנו יש פה צעדים משפרים במידה רבה בתהליך השיתוף.

שמאי אסיף: גם לזה יש אספקטים ירוקים.

שמאי אסיף: לא ראיתי שהליכים מסורבלים ובלתי ברורים משפרים את מצב השחיתות.

שמאי אסיף: הדבר החשוב ביותר זה שהתהליך יהיה יותר פשוט.

שמאי אסיף: אם הוא יותר פשוט הוא יותר שקוף.

מוחמד זאחלקה: אף אחד לא אמר שחיתות.

שמאי אסיף: אני אומר.

שמאי אסיף: ברגע שיש תהליכים ברורים יותר, יש ודאות יותר גדולה, יש יעילות ופשטות ויש מנגנוני בקרה נוספים שאנחנו מוסיפים לעניין הזה אז הפרצה קטנה.

שמאי אסיף: הנושאים הכלכלים זה גם מנוף וגם איום.

שמאי אסיף: יש פה הרבה כסף כל שנה, לכן זה צריך להיות יותר ברור, יותר שקוף, יותר חד משמעי, דברים קצרים.

שמאי אסיף: התהליכים האלה שעולים ויורדים בוועדות לא מביאים לשיפור בשקיפות, לא מביאים לשיפור בוודאות ולא מביאים לטוהר מידות.

שמאי אסיף: אנחנו צריכים להגיע למקומות שאנחנו רוצים להגיע אליהם, אנחנו צריכים לשמור על הערכים היפים שלנו כדי להגיע בסוף לארץ בת קיימא.

שמאי אסיף: אני מאמין במונח הזה.

שמאי אסיף: כל אחד יכול לפרש אותו איך שהוא רוצה.

שמאי אסיף: זה לא בחקיקה.

שמאי אסיף: איזון דינאמי בין צמיחה ופיתוח מואץ מצד אחד לסביבה יציבה יותר, נגישה יותר, שוויונית יותר, איכותית יותר, רגועה ומתחדשת מצד שני.

שמאי אסיף: אני מאמין שאפשר להגיע לזה.

שמאי אסיף: אפשר להתווכח על הרבה מאוד פרטים.

שמאי אסיף: אי אפשר להתווכח על כך שהמצב הקים מחייב שיפור משמעותי ועבודה מהיסוד.

שמאי אסיף: אפשר להדביק פרטים פרטים.

שמאי אסיף: עשינו מאמץ גדול כדי לאסוף את כל הניסיון ואת כל הידע שהיה לנו בעניין הזה.

שמאי אסיף: אני אישית מדבר על ניסיון של עשרות שנים בעניין הזה.

שמאי אסיף: במשך כל חיי אני עוסק בתחום הזה של התכנון.

שמאי אסיף: בל מקום אמרו לי שהאויב של הטוב זה הטוב ביותר.

שמאי אסיף: זה בדרך כלל הסיסמאות ששמעתי בכל מקום.

שמאי אסיף: אני באתי ואמרתי בעקביות שעם הרצון לעשות יותר טוב ועם חריש עמוק אפשר להגיע לשיפורים משמעותיים.

שמאי אסיף: נעשו דברים.

שמאי אסיף: אם רוצים אפשר להגיע.

שמאי אסיף: זה יאושר בתיקונים כאלה ואחרים.

שמאי אסיף: אני מקווה שזה יביא אותנו למקום הרבה יותר טוב.

דוד אזולאי: אני מעודד מהאופטימיות שלך.

דוד אזולאי: זה נותן לי את הכוח להוביל את העסק הזה.

חנא סוייד: שמאי אסיף היה המתכנן היחידי בקבוצה שעבדה על הרפורמה.

חנא סוייד: היו הרבה עורכי דין, כלכלנים, פוליטיקאים.

חנא סוייד: אני יודע על מתכנן אחד שהשתתף בהכנות, שזה שמאי אסיף.

חנא סוייד: שמתי לב בהתחלת דבריו שהוא הבחין בין הרפורמה לחוק.

חנא סוייד: את זה הוא אמר במפורש.

חנא סוייד: האם הרפורמה תיושם על ידי החוק הזה?

חנא סוייד: האם יש זהות בין הרפורמה שדיברת עליה להצעת החוק שמונחת כאן לפנינו?

שמאי אסיף: מאחוריי עומדת החלטת ממשלה מפורטת.

שמאי אסיף: להערכתי, כן.

שרית דנה: לא היו כל כך הרבה כלכלנים ועורכי דין בצוות.

שרית דנה: היו יותר מתכננים.

שרית דנה: נתחיל בנושא היטל ההשבחה.

שרית דנה: היטל ההשבחה הוא אותו מס שמשלם מי שעלה שוויה של ערך הקרקע שלו עכב אישורה של תכנית.

שרית דנה: המטרה העיקרית של חיוב בהיטל השבחה היא חלוקת עושר.

שרית דנה: כאשר פלוני מתעשר כתוצאה מרגולציה קרקעית הוא מתחלק עם הציבור.

שרית דנה: מחצית ממה שהוא מתעשר אמור להגיע לכיסו של הציבור, מחצית אמור להישאר אצלו.

שרית דנה: המטרה השנייה העיקרית של היטל ההשבחה הוא מימון הפיתוח.

שרית דנה: עיקר המימון של הפיתוח במדינת ישראל בא מהיטלי ההשבחה.

שרית דנה: החוק היום והחוק החדש יקבעו מה הם השימושים המותרים בכספי היטל ההשבחה.

עמיר פרץ: גם היום זה מחצית?

שרית דנה: כן, זה לא השתנה.

שרית דנה: השימושים המותרים היום וגם מחר בכספי היטל השבחה קבועים בחוק.

שרית דנה: הם קבועים בחוק בעיקרו של דבר למימון הוצאותיה של הוועדה המקומית, הכנת תכניות, פעילות שוטפת, פעילות אכיפת החוק, תשלום פיצויים בגין תכניות פוגעות, תשלום פיצויי הפקעה, מימון עבודות הפיתוח בתחומה של הרשות המקומית, רכישת שטחים ציבוריים והקמת מבני ציבור.

שרית דנה: המצב העקרוני איננו משתנה.

שרית דנה: אנחנו בחוק מבהירים את הנושא באופן ברור.

שרית דנה: אין שינוי דרמטי בעניין הזה.

שרית דנה: השבחה כפי שמוגדרת היום בחוק ותוגדר כך גם מחר היא עליית שוויה של קרקע בשל אחד מהגורמים האלה: אישורה של תכנית, אישור תשריט חלוקה.

שרית דנה: אותו מנגנון שקיים היום ועל פי החוק החדש יבוטל בתוך תקופה.

שרית דנה: עד אשר הוא לא מבוטל זה משהו שמשביח את שווי הקרקע.

שרית דנה: זאת השבחה שבגינה מוטל מס.

שרית דנה: העיקרון בגביית היטל השבחה בשונה ממסים אחרים הוא עיקרון המימוש.

שרית דנה: אף ששווי הקרקע שלי עלה ביום אישורה של התכנית המחוקק קבע שאני לא אשלם את המס עד אשר אני לא אפגש עם הכסף, קרי כאשר אני אמכור את הקרקע.

שרית דנה: העיקרון הזה נותר בחוק.

שרית דנה: הוא נראה לנו עיקרון מאוד נכון.

שרית דנה: דוגמאות מובהקות למימוש זה מכר, מתן היתר בנייה, לרבות היתר בנייה שניתן להכשרת בנייה בלתי חוקית.

שרית דנה: גם במקרה הזה זה מימוש.

שרית דנה: הוא טעון תשלום היטל השבחה.

שרית דנה: אנחנו מבהירים בחוק שאתה תשלם את ההיטל המלא.

שרית דנה: היטל השבחה נגבה הרבה מאוד פעמים אחרי רצף של תכניות.

שרית דנה: פלוני קנה קרקע ב-1980 ומכר אותה ב-2006.

שרית דנה: בין 1980 ל-2006 אושרו על הקרקע 15 תכניות.

שרית דנה: חלקן נקודתיות על השטח, חלקן כלליות לכל העיר.

שרית דנה: כאשר נבוא ב-2006 עם היטל ההשבחה אנחנו נחשב את ההשבחה כי שהייתה בכל תכנית ותכנית.

שרית דנה: נוצרת לנו שיטת חישוב מאוד מסובכת שמחייבת אותנו לשחזר ערכים היסטוריים לכל תכנית מתי היא אושרה.

שרית דנה: אם אתה עושה הצמדה של כסף מ-1980 בהחלט ייתכן ששווי הקרקע שלך היום לא שווה את ההשבחה.

שרית דנה: אנחנו מציעים לשנות את שיטת החישוב ולקבוע ששיטת החישוב תיעשה למועד אחד.

שרית דנה: לא איכפת לנו מתי אושרו התכניות בדרך.

שרית דנה: אנחנו נחשב את שווי הקרקע למועד שבו מימשת, קרי מתי שמכרת או מתי שביקשת היתר בנייה.

שרית דנה: אנחנו נשאל מה היה שווי הקרקע שלך בפעם האחרונה ששילמת היטל השבחה, אנחנו נשאל מה שווי הקרקע שלך היום.

שרית דנה: על הפער הזה נגבה ממך.

שרית דנה: המס הופך להיות ודאי.

שרית דנה: החישוב שלו הופך להיות פשוט.

שרית דנה: אין מצב שבו אם השווי של הקרקע שלך היום הוא פחות ממה שהוא היה ב-1980 אתה תשלם.

שרית דנה: אם השוק הוריד את מחיר הקרקעות ואין השבחה אמיתית כי שווי הנכס שלך ב-1980 הוא כמו היום, למרות שאושרו בדרך 80 תכניות, אנחנו לא נגבה ממך היטל השבחה.

שרית דנה: הבניית שיקול הדעת השמאי.

שרית דנה: שמאות הוא מקצוע חשוב.

שרית דנה: יש במסגרתו המון שיקול דעת.

שרית דנה: יש היום שונות רבה באופן שבו מופעל שיקול הדעת השמאי בעריכת שומות.

שרית דנה: כיוון שמדובר במס אנחנו סבורים ששיקול הדעת של השמאי צריך להיות מובנה בחקיקה.

שרית דנה: זה מה שאנחנו עושים.

שרית דנה: אנחנו מגדירים בחוק את האופן שבו מחשבים את היטל ההשבחה.

שרית דנה: אנחנו מבהירים בחוק שלעניין חישוב היטל ההשבחה אין התחשבות בפוטנציאל.

שרית דנה: אם לפלוני יש קרקע חקלאית בלב פתח תקווה והשכונות התקרבו אליו, שווי השוק של הקרקע שלו ישקף מאוד את זה שהשכונות התקרבו אליו.

שרית דנה: כשתבוא הרגולציה שאכן תפשיר את הקרקע כי נכון להפשיר אותה, עליית שווי הקרקע תשקף רק באופן חלקי את זה שבסוף היום פלוני ישלם היטל השבחה שמשקף אחוז קטן מאוד מהתעשרותו.

שרית דנה: אנחנו סבורים שלא כך נכון לחשב את היטל ההשבחה.

כרמל שאמה-הכהן: ואם הוא קנה אותה רק לאחרונה?

כרמל שאמה-הכהן: את גורמת לו נזק.

שרית דנה: בסוף היום השוק מפנים את השאלה מתי ישלמו את המס.

שרית דנה: אם פלוני קנה את הקרקע שלו במועד מסוים, בסוף היום הוא מתיישר אל הכיוון הזה.

שרית דנה: עבדנו פה עם הרבה שמאים.

שרית דנה: לא שאין ויכוח עקרוני על הנושא הזה.

שרית דנה: הנחה אותנו העיקרון של הצדק.

שרית דנה: הרגולציה השביחה את הקרקע בהדרגה.

שרית דנה: לא צודק לקחת מפלוני רק את ההתעשרות האחרונה שלו, אלא נכון לקחת ממנו 50% ממלוא ההתעשרות שלו.

שרית דנה: זה עיקרון, הוא הוצג, יש עליו ויכוח.

עמיר פרץ: מתי הוא ישלם את זה?

שרית דנה: זה תמיד במועד המימוש.

שרית דנה: השאלה איך מחשבים את שווי הרקע.

עמיר פרץ: ואם בנו לו מזבלה וערך הקרקע ירד.

עמיר פרץ: תשלמו לו פיצוי?

עמיר פרץ: הגישה הזאת נכונה גם להתייקרות בתוך עיר?

שרית דנה: השאלה שלך נוגעת לפיצויים.

שרית דנה: עכשיו אנחנו בהיטל השבחה.

עמיר פרץ: האם זה נכון רק לגבי קרקע חקלאית או שגם לגבי קרקע עירונית?

שרית דנה: זה אותו דבר.

שרית דנה: אם יש לך קרקע לקוטג' וסביבך לאט לאט אושרו תכניות לגורדי שחקים, אז ברור שיגיע עוד מעט תורך והקרקע שלך לקוטג' כבר תהיה שווה מיליון דולר.

ישראל גודוביץ: למה ברור שגם שם ייבנו?

שרית דנה: אנחנו רוצים לקבוע עיקרון שלפיו אנחנו לוקחים בחשבון את שווי הקרקע שלך היום אל מול שווי הקרקע שלך אילו השוק לא היה צופה פוטנציאל.

שרית דנה: בדרך הזאת אנחנו רוצים לנטרל ציפיות כאלו ואחרות של השוק.

שרית דנה: אנחנו קובעים הוראות ברורות לעניין שימושים בלתי חוקיים בקרקע.

שרית דנה: יש בעניין הזה פסיקות סותרות.

שרית דנה: זה נראה לנו בלתי מתקבל על הדעת שכאשר מכשירים לאדם שימוש בלתי חוקי הוא בסוף היום לא משלם על זה היטל השבחה.

שרית דנה: היום יש הסוברים שהמצב הקיים הוא המצב הבלתי חוקי.

שרית דנה: יש אפילו טוענים שתכנית מכשירה היא תכנית פוגעת, כי קודם היה לי 1000 מטר בלתי חוקי, אישרתם לי רק 900 ולכן אני זכאי שתשלמו לי פיצויים.

שרית דנה: המצב החוקי היום במדינת ישראל הוא שקרקעות שאינן מוחכרות לאחרים אינן משלמות היטל השבחה אלא משלמות מה שקרוי חלף מכוח הסכם ישן עם השלטון המקומי.

שרית דנה: אנחנו לא מציעים לשנות את העיקרון, אנחנו מציעים לכלול בחוק הסדר מפורט על מה היא הפרשנות שלו.

שרית דנה: כללים לעניין פטורים מהיטל.

שרית דנה: יש היום בחוק פטורים מהיטל השבחה.

שרית דנה: אנחנו מציעים לעשות קטגוריזציה של הפטורים, כלומר לבטל פטורים שאינם מוצדקים ופטורים מוצדקים להפוך לקטגוריות יותר כוללות.

שרית דנה: ביחס להליכים לחישוב היטל השבחה.

שרית דנה: המצב הקיים היום בתיקון 84 שנכנס לפעולה לפני שנה יצר את מושג השמאי המכריע.

שרית דנה: הוא ביטל את האופציה לסחר מכר בנושא היטל השבחה.

שרית דנה: הוא קבע הליך מסודר, שקוף וברור לחישוב היטל השבחה.

שרית דנה: אנחנו רואים בתיקון הזה את אחד הכלים המרכזיים להילחם בשחיתות שאפיינה את כל חישוב היטל ההשבחה.

שרית דנה: אנחנו בשום פנים ואופן לא מציעים לתקן.

שרית דנה: אנחנו מציעים לשמר את המנגנון הקיים על כנו.

שרית דנה: אנחנו מציעים להוסיף אפשרות מוטב של 3 שמאים.

שרית דנה: יש תיקים שמתנהלים היום בפני שמאי מכריע, שהם תיקים של מאות מיליונים, עשרות מיליונים.

שרית דנה: אנחנו מציעים לבקשת הצדדים לאפשר מוטב של 3 שמאים ודיון בפורום יותר רחב במקרה של תיקים גדולים במיוחד.

שרית דנה: פיצויים בשל תכנית פוגעת.

שרית דנה: זה פיצוי שניתן לאדם לא בגין כך שלוקחים לו את הקרקע, אלא בגין כך שהקרקע שלו נפגעה עכב הרגולציה התכנונית.

שרית דנה: זה מנגנון פיצוי מאוד חריג בחקיקה הישראלית.

שרית דנה: ברגיל אנחנו לא מפצים אנשים על רגולציה.

שרית דנה: אם מחר בבוקר משתנות תקנות רישוי עסקים ותקני הפליטה של מפעלי מזון מוחמרים באופן שהם צריכים להקים ארובה יותר גבוהה אנחנו לא מפצים.

שרית דנה: יש פה חריג לכלל.

שרית דנה: אנחנו ודאי לא מציעים לבטל אותו.

שרית דנה: אנחנו כן מציעים לצמצם אותו.

שרית דנה: צריך להבין שאנחנו מדברים על פיצוי בגין רגולציה.

שרית דנה: יש פה חריגות ביחס למצב המשפטי במדינת ישראל בכלל.

ניצן הורוביץ: מדוע לצמצם?

שרית דנה: מדינת ישראל חריגה בכל קנה מידה עולמי ברוחב הזכות לפיצוי.

שרית דנה: אין מדינה בעולם שבה יש פיצוי שמתקרב לפיצוי שיש לנו.

שרית דנה: פרופ' רחל אלטרמן ערכה מחקר בינלאומי מקיף.

שרית דנה: היא פירסמה ספר מרתק בעניין הזה.

שרית דנה: עולה ממנו שאין שום דבר שמתקרב בשום מדינה מתוקנת לזכות הזאת לפיצוי.

שרית דנה: ההתפתחות בשנים האחרונות מראה על גידול דרמטי בהיקף התביעות, מה שמחייב התייחסות לטוב ולרע לתופעה הזאת.

שרית דנה: צריך להבין שהיום הפיצוי הזה מהווה מעכב גדול לתכנון.

שרית דנה: הרבה מאוד מהחסמים לאי אישורו של תכנון כוללני הוא בחשש מפני הפיצוי הזה.

שרית דנה: הרשויות המקומיות חשופות היום לתביעות של מיליארדים.

שרית דנה: סוגי הפגיעות שהחוק עוסק בהן היום ויעסוק בהן גם מחר הוא פיצוי בגין פגיעה ישירה ופיצוי בגין פגיעה עקיפה.

שרית דנה: פיצוי בגין פגיעה ישירה הוא כאשר התכנית על הקרקע שלך השתנתה.

שרית דנה: היו לך 100% בנייה, עכשיו יש לך 50%.

שרית דנה: הפיצוי בגין פגיעה עקיפה הוא פיצוי במצב שבו הנורמה התכנונית על הקרקע שלך לא השתנתה, אבל הנורמה התכנונית אצל השכן השתנתה.

שרית דנה: היה לך קוטג', מול הקוטג' שלך היה שטח פתוח ועכשיו הבעלים של הקרקע הסמוכה רוצה להקים עליה קוטג' ואתה תובע פיצוי מכיוון שאתה לא רואה יותר שטח פתוח.

שרית דנה: אלה סוגי הפיצוי היום.

שרית דנה: יש היום חוסר בהירות בשאלה מה היא פגיעה ישירה.

שרית דנה: אנחנו מתמודדים היום עם תביעות במיליארדים על פגיעה ישירה במצב שבו התכנית קבעה שהקרקע חקלאית.

שרית דנה: יש לנו תביעה של 500 מיליון שקל על פגיעה ישירה בטענה שלשוק היו ציפיות שתהיה ירידת ערך.

ניצן הורוביץ: את משנה את החוק כדי שיתאים לך לתביעה הספציפית הזאת.

ניצן הורוביץ: את זה עשית בעוד הרבה סעיפים בחוק הזה.

שרית דנה: אנחנו סבורים שלא צריכה להיות סיבה לפיצוי כאשר הנורמה התכנונית על הקרקע שלך לא משתנה.

שרית דנה: אנחנו מציעים להגדיר במפורש מה הם אותם שינויים בגינם אדם זכאי לפיצוי.

שרית דנה: ברור שאם שינו לך את ייעוד הקרקע, אם שינו לך את אחוזי הבנייה, אם שינו לך דרישות להיתרים ואם שינו לך את קווי הבנייה אתה זכאי לפיצוי.

שרית דנה: אם לא עשינו לך שינוי אתה לא אמור להיות זכאי לפיצוי.

שרית דנה: אנחנו מדברים עכשיו על פגיעה עקיפה.

שרית דנה: פה השינוי הרבה יותר דרמטי.

שרית דנה: פגיעה עקיפה היא אותה פגיעה שמשתלמת לא בגין שינויים תכנוניים שקרו אצלך, אלא בגין שינויים שקרו אצל השכן שלך.

שרית דנה: העיקרון אומר שעל מנת שתהיה לך זכות לפיצוי אתה צריך להראות ששונו תכונות המקרקעין שלך, קרי נהייה לך צל, נהייה לך רעש, פגעו לך בנוף.

שרית דנה: אנחנו קובעים את העיקרון הזה כעיקרון חקוק.

שרית דנה: אנחנו אומרים שאדם לא יהיה זכאי לפיצוי עקיף, אלא אם תכונות המקרקעין שלו שונו.

שרית דנה: מגדירים את התכונות שהן תכונות שהפגיעה בהן מזכה בפיצוי.

שרית דנה: העיקרון השני שאנחנו מציעים לקבוע פה, שזה עיקרון חדש, הוא הגבלת הפיצוי בזמן.

שרית דנה: המצב היום הוא שגם אם פלוני קנה קרקע לקוטג' וכעבור 30 שנה אישרו את הקוטג' של השכן, הוא יהיה לכאורה זכאי לפיצוי כי הקרקע הפתוחה שמול הבית שלו כבר לא פתוחה יותר והנוף שלו פחות יפה.

שרית דנה: זה בסדר גמור מבחינת ההכרה ברצון לשלם לכל אדם אם אכן ירד שווי הנכס שלו.

שרית דנה: זה מצב בלתי מתקבל על הדעת בחיים בצוותא.

שרית דנה: בעולם אין פיצוי על פגיעות עקיפות.

שרית דנה: אנחנו מציעים לקבוע פיצוי מוגבל בזמן, קרי אנחנו נותנים לאדם זכות קנויה לאי השתנות המצב התכנוני למשך 10 שנים.

שרית דנה: אם במהלך 10 השנים שינינו לך את הסביבה התכנונית נפצה אותך.

שרית דנה: אנחנו מציעים לומר שאם השתנתה לך הסביבה כעבור 10 שנים אתה לא תהיה זכאי לפיצוי.

שרית דנה: החריג לכלל הזה הוא תשתיות ארציות.

שרית דנה: בתשתיות ארציות אדם יהיה זכאי לפיצוי גם אם התשתית עוברת אצלו תקופה הרבה יותר ארוכה.

שרית דנה: העיקרון הזה מבוסס בין השאר על כתיבה אקדמית ועל פסיקת בית המשפט העליון שהכירה במונח "אחריות חברתית של הקניין".

עמיר פרץ: מידת הזמן היא לפי התכנון או הביצוע?

שרית דנה: לפי מועד אישורה של התכנית.

עמיר פרץ: מה אם אני שכן של מישהו שמתכנן היום אבל בונה בעוד 10 שנים?

שרית דנה: זה לא משנה.

עמיר פרץ: מאיפה לי לדעת שמישהו עשה שינוי תכנית סמוך לבית?

שרית דנה: את זה אתה יודע, כי מפקידים את התכנית שמשנים.

שרית דנה: יש שלט על הבניין.

עמיר פרץ: כשהוא בא להחתים אותי אני חותם לו כי אני חבר שלו.

עמיר פרץ: בהתחלה אני חושב שהערך יעלה.

עמיר פרץ: תחנת כוח זאת תשתית?

שרית דנה: כן.

שרית דנה: האבחנה בין תשתית להתפתחות אורבנית אחרת איננה אבחנה מקרית, היא מבוססת על כתיבה אקדמית של חנוך דגן.

שרית דנה: אפילו פסיקת בית המשפט העליון מכירה בכך שעל פלוני בעל קניין יש אחריות חברתית, לכן ראוי שיתרום מקניינו לחברה.

שרית דנה: חריג לדבר הזה הוא כאשר התרומה איננה לקהילה אלא לכלל הציבור.

שרית דנה: כאשר מדובר על כביש ארצי שאמור לשרת את כל המדינה המדינה אמורה לשלם לך.

שרית דנה: המצב החוקי הקיים היום אומר שהוועדה המקומית נושאת בנטל הפיצוי.

שרית דנה: המצב הקיים היום הוא שמי שנושא בנטל הפיצוי הוא היזם או הבעלים של הקרקע הסמוכה.

שרית דנה: המשמעות של מתן זכות פיצוי לפלוני שיש לו קוטג' לקבל פיצוי על הקמתו של קוטג' סמוך הוא הטלת נטל על המגרש הגובל לשלם למגרש הראשון על זה שהוא לא היה ראשון.

עמיר פרץ: תוכלו להגיש לנו רשימה מפורטת של מה נשאר בזכאות הקבועה?

שרית דנה: ברור.

שרית דנה: גם בעניין הזה אנחנו מבנים את שיקול הדעת השמאי.

שרית דנה: אנחנו קובעים מה הוא אופן החישוב.

שרית דנה: גם פה אנחנו לא מוכנים לפצות על פוטנציאל.

שרית דנה: אם לפלוני הייתה קרקע חקלאית ובתכנית החדשה היא אושרה מחדש כחקלאית אנחנו לא סבורים שצריך לפצות על זה שהשוק חשב שיש פוטנציאל לעליית השווי.

שרית דנה: 197 ישולם משווי הקרקע לפי מצבה התכנוני נטו.

שרית דנה: אנחנו קובעים פה עקרונות על פיצוי קרקע לצרכי ציבור.

שרית דנה: היום רשות מקומית שיש לה קרקע לצרכי ציבור שנגרמה לה פגיעה מסוימת זכאית לפיצוי.

שרית דנה: על פי העקרונות של החוק הפיצוי הזה הוא פיצוי שמאי.

שרית דנה: אנחנו חושבים שזה כלל לא נכון.

שרית דנה: במה שצריך לפצות את הרשות המקומית אם נפגעה הקרקע הציבורית הוא באותו שיעור של ירידת ערך שיאפשר לה להשמיש מחדש את הקרקע, קרי אם היא צריכה מיגון אקוסטי אנחנו נשלם לה אותו.

שרית דנה: אנחנו לא נבדוק את השווי השמאי של הקרקע לבית ספר.

שרית דנה: יש פה קביעה ברורה איך מפצים רשות מקומית או מדינה ששווי הקרקע שלה לצרכי ציבור ירד עד כדי האפשרות להשמיש אותה לצורך הציבורי המקורי שלה.

שרית דנה: אנחנו מבנים פה אופציה שקיימת היום אבל אין לה הבנייה מסודרת.

שרית דנה: מדובר על אפשרות של ביטול פגיעה באמצעות תכנית משביחה.

שרית דנה: פעמים רבות מתאשרת תכנית שהוועדה המקומית נחשפת להבנה של השאלה מה שיעור הפיצוי שהיא עלולה להיחשף אליו.

שרית דנה: כתוצאה מהתכנית הזאת היא יוזמת תכנית משביחה שמתקנת את הפגיעה.

שרית דנה: הרבה מאוד פעמים על דעת בעל הקרקע.

שרית דנה: זה מאפשר לכולם ליהנות.

שרית דנה: אני עוברת להפקעות.

שרית דנה: ההצדקה לקיומו של הליך בעניין הפקעות הוא ברור.

שרית דנה: אנחנו חייבים את מכשיר ההפקעה בשביל לשרת את צורכי הציבור.

שרית דנה: אנחנו רואים בו סוג של הגשמה של האחריות החברתית של הקניין.

שרית דנה: אנחנו חייבים לשלב כלים קנייניים, בין בהפקעות ובין באיחוד וחלוקה.

שרית דנה: זאת הדרך לממש את התכנון.

שרית דנה: ברור שכשאנחנו מדברים על פגיעה בקניין חייב להנחות אותנו עיקרון המידתיות.

שרית דנה: הוא אכן שימש עיקרון שלפיו קבענו את הוראות החוק לעניין קביעת רשימת צורכי הציבור, לעניין קביעת זמן שבמסגרתו חייבת הרשות הציבורית לממש את הייעוד הציבורי ולעניין תמריץ להפקעות תכנוניות.

שרית דנה: המצב הקיים היום הוא שרשות מקומית מפקיעה בדרך כלל מכוחה של תכנית ואילו מדינת ישראל מפקיעה בדרך כלל בהפקעת שר אוצר.

שרית דנה: האבחנה בין הפקעה לפי תכנית להפקעת שר אוצר היא שהפקעה לפי תכנית קודמת להפקעת תכנית שבה מוסד התכנון, אחרי הליך התנגדויות, בחן וקבע שאכן יש צורך בקרקע לצרכי ציבור.

שרית דנה: להפקעת שר אוצר לא חייב לקדום הליך תכנוני.

שרית דנה: די בכך ששר האוצר משתכנע שיש פה לכאורה צורך בצורכי ציבור.

שרית דנה: את התכנון אפשר יהיה לעשות גם בעתיד.

עמיר פרץ: האם זאת סמכות שקיימת היום?

שרית דנה: בהחלט.

שרית דנה: בפקודת הקרקעות.

שרית דנה: השר מחליט.

שרית דנה: יש ועדה מייעצת.

שרית דנה: אנחנו מציעים להעמיד את הכלי של ההפקעה גם לרשות המדינה.

שרית דנה: אנחנו סבורים שזאת דרך הרבה יותר נכונה מאשר הפקעת שר אוצר.

שרית דנה: בחוק התכנון והבנייה אנחנו מציעים למדינה עוד מכשיר.

שרית דנה: המדינה הייתה מעוניינת, אם היא רק הייתה יכולה, להבטיח תכנון בהרבה מאוד פרויקטים של תשתית.

שרית דנה: אין לה היום את הכלי הזה.

שרית דנה: אנחנו מציעים להעמיד את זה לרשותה, בין השאר על-מנת לייצר דחיפה לכיוון הזה.

שרית דנה: אנחנו לא מציעים לבטל את פקודת ההפקעות.

שרית דנה: התוספות הנוספות בחוק ביחס להפקעות זה שיש חיוב להודעה אישית על כל תכנית מפקיעה.

שרית דנה: זה חידוש.

שרית דנה: זאת הכבדה.

שרית דנה: זאת הכבדה שנראית לנו הכבדה ראויה.

שרית דנה: כאשר משרד התכנון דן בתכנית הוא דן גם בשאלה האם הקרקע מיועדת להפקעה או לא.

שרית דנה: בהפקעות תכנוניות אין צורך בוועדה מייעצת כי התהליך הזה נעשה בפני מוסד התכנון.

שרית דנה: היתרון הגדול, מעבר לשני הדברים הקודמים בהפקעה תכנונית, הוא בכך שההפקעה נתקפת במועד אישורה של התכנית.

שרית דנה: פלוני שהקרקע שלו מיועדת להפקעה יכול לגשת לבית המשפט ולתקוף את התכנית.

שרית דנה: נוצרת ודאות.

שרית דנה: אם בית המשפט אישר את התכנית אנחנו יודעים שהקרקע הזאת אכן טובה להפקעה ואפשר להתקדם קדימה.

שרית דנה: אנחנו לא מייצרים חוסר ודאות לאורך זמן.

שרית דנה: אנחנו מאפשרים, בדומה למה שהכנסת איפשרה בתיקון לפקודת הקרקעות, תפיסת קרקע מופקעת ללא צו בית משפט מתוך ההבנה שהקרקע סומנה להפקעה, האדם קיבל הודעה אישית והוא היה צריך לתקוף את זה במועד.

שרית דנה: מנגנון הערעור על פיצויי הפקעה מועתק כאן במידה רבה מהתיקון שנעשה בפקודת הקרקעות.

שרית דנה: אנחנו מייצרים מנגנון ערעור מקצועי על פיצויי ההפקעה בפני שמאי מכריע או בפני ועדת ערר.

שרית דנה: זה עניין טכני.

שרית דנה: המנגנון הוא מקצועי.

שרית דנה: פיצויים בגין קרקע מופקעת מתקבלים בשני שלבים.

שרית דנה: אם הייתה לך קרקע חקלאית שייעדו אותה לדרך יש תביעה על ירידת הערך של הקרקע ופיצויי ההפקעה לפי הייעוד החדש.

שרית דנה: היום חוק התכנון והבנייה מאפשר לבטל את האופציה להפקיע.

דוד אזולאי: זאת דוגמה חשובה שאנחנו לא מעודכנים בה.

דוד אזולאי: אני מבקש לקבל את כל התיקונים שנעשו.

שרית דנה: המדינה לא התחייבה לא להתחיל בדיונים בכנסת אלא התחייבה להקים מנגנון מיוחד שבמסגרתו ועדת השרים לענייני חקיקה תמשיך ללוות את הצעת החוק, תמשיך לבחון את ההערות.

עמיר פרץ: אין דבר כזה.

עמיר פרץ: זה לא הגיוני.

עמיר פרץ: יש הפרדת רשויות.

עמיר פרץ: ועדת שרים יכולה לדבר כמה שהיא רוצה.

עמיר פרץ: ברגע שזה כאן אנחנו צריכים להכריע, לא אף אחד אחר.

עמיר פרץ: אין ועדת שרים שמלווה כנסת.

עמיר פרץ: זה מושג שנראה לי בלתי חוקי בעליל.

שרית דנה: על בית-המשפט העליון לא חשבת.

שרית דנה: ועדת שרים לענייני חקיקה על-פי החלטה שלה כפי שאושרה על ידי ממשלת ישראל ואושרה על ידי בית המשפט העליון ממשיכה ללוות את עבודת החקיקה באופן הזה שאפשר יהיה להמשיך להגיש הערות על תזכיר החוק.

שרית דנה: הדיונים האלה מתקיימים בפני ועדת השרים.

שרית דנה: ועדת השרים תמליץ בפני הכנסת.

עמיר פרץ: דורשים מאיתנו להיכנס להליך מזורז.

עמיר פרץ: זה בסדר.

עמיר פרץ: אנחנו לא מוכנים שבזמן שאנחנו עוסקים בזה תבוא ועדת שרים ותגיד שהיא שינתה את הקונספט.

עמיר פרץ: אם יש לכם חשיבה מחדש זאת זכותכם, זה בסדר גמור, אבל תואילו בטובכם להביא אלינו משהו שכולל את החשיבה החדשה כדי נדון בעניין.

שרית דנה: הממשלה קצבה מועד לקבלת הערות הציבור.

שרית דנה: קיבלנו את ההערות הציבור, דנו בהן.

שרית דנה: יש לנו המלצות.

שרית דנה: אנחנו נביא אותן בפני הכנסת.

שרית דנה: אנחנו נשלח אותן ללשכה המשפטית שלכם בתחילת שבוע הבא.

שרית דנה: מבחינתנו העבודה בהיבט של לבחון את ההערות שהתקבלו הסתיימה.

שרית דנה: ההערות הפרטניות שהועברו על-ידי כל אחד מהגופים הוצגו בפני ועדת השרים.

דוד אזולאי: אל תשכחי שהחוק עבר קריאה ראשונה.

דוד אזולאי: יכול להיות שההערות המהותיות שאמרת צריכות לבוא לאישור מליאה.

דוד אזולאי: אני אבקש לקבל את החומר אלי על מנת לקבל חוות דעת משפטית.

שרית דנה: לא התכוונו לעשות משהו אחר.

שרית דנה: הנוסח יועבר לייעוץ המשפטי.

שרית דנה: אנחנו נציג את זה באופן שתרצו.

שרית דנה: יש נושא אחד שבו הוועדה לא סיימה לדון.

שרית דנה: נושא אחד הוא הרכב מוסדות התכנון.

שרית דנה: היו הרבה הערות על הרכב מוסדות התכנון.

שרית דנה: זה יבוא לישיבתה הקרובה של ועדת השרים.

שרית דנה: גם את זה נציג בפניכם.

שרית דנה: ראש הממשלה ביקש שייבחנו מחדש מנגנוני הבקרה על מנת להבטיח טוהר מידות ככל הניתן בהליכי תכנון.

שרית דנה: העבודה הזאת מתבצעת.

שרית דנה: היא תוצג בפני ועדת השרים.

שרית דנה: ועדת השרים תקבל החלטה על מה היא ממליצה בפני הכנסת.

שרית דנה: גם את זה נציג בפניכם.

שרית דנה: הכל ייעשה בתקופה מאוד קרובה.

שרית דנה: אין לנו עניין למשוך את העבודה הזאת.

עמיר פרץ: תביאו לכנסת נספח לקריאה ראשונה.

שרית דנה: אני לא חושבת שיש חוק אחד שבמסגרתו לא מתקיימים דיונים ארוכים בין הממשלה ובין הכנסת.

שרית דנה: הממשלה חוזרת הרבה פעמים לוועדת שרים - בתיאום עם חבר כנסת - על מנת לשנות.

שרית דנה: היא מציעה לכנסת תיקונים.

שרית דנה: זה דבר שבשגרה בכל הליך חקיקה.

עמיר פרץ: אם אלה לא נושאים מהותיים את צודקת, אבל אם אלה נושאים מהותיים או חדשים יש בעיה.

שרית דנה: אחת ההמלצות של ועדת שרים היא לבטל את הוראת החוק שמאפשרת להפקיע לאדם 40% ללא פיצוי.

שרית דנה: העיקרון הנוסף בעניין הפקעות הוא שאין פיצוי בגין פוטנציאל.

שרית דנה: אנחנו חושבים שצריך לשלם לאדם שהופקעה לו קרקע כפי שוויה של הקרקע במצבה התכנוני, לא בהתחשב בציפיות שהשוק יצר לו או לא יצר לו.

שרית דנה: הציבור איננו צריך לשלם את שוויו של הפוטנציאל שהקרקע הזאת מגלמת.

עמיר פרץ: לפי מה ייקבע הערך?

שרית דנה: תמיד זה נקבע לפי שמאות במועד ההפקעה.

שרית דנה: אנחנו מציעים לקבוע זמן קצוב למימוש המטרה הציבורית.

שרית דנה: היום התקופה הזאת איננה קצובה בחוק ונכון לקצוב אותה אם וכאשר בטלה המטרה הציבורית, קרי במקרה המובהק שבו ייעודה של הקרקע שהיה ציבורי בעבר משתנה לייעוד סחיר.

שרית דנה: היום חוק התכנון והבנייה מקנה לאדם זכות לרכוש את הקרקע מחדש.

שרית דנה: אנחנו מציעים לעגן את העיקרון הזה גם בחוק החדש.

שרית דנה: אנחנו מציעים להסדיר את הנושא הזה באופן שהתכנון יקדם להליך הרכישה מחדש.

שרית דנה: צריך להבין שתכנון הוא דבר ארוך טווח.

שרית דנה: אם תכננו שכונה לצפי של 20 שנה קדימה, גם אם לא הגענו לקצה ששם צריך להקים את גן הילדים אנחנו צריכים להבטיח שהשכונה תוכל להשתמש בקרקע הציבורית.

שרית דנה: אנחנו חושבים שככלל צריך להקדים את הבחינה התכנונית לרכישה מחדש.

שרית דנה: יש לכלל הזה חריגים, כגון שאפשר להשתמש בקרקע לתקופת ביניים שימוש שאיננו פוגע במטרה הציבורית, או כאשר פלוני יכול לממש בעצמו את המטרה הציבורית ואז אין שום בעיה שיקבל את הקרקע לידיו ויקים בעצמו את גן הילדים.

שרית דנה: צריך רק להראות שהוא אכן יכול להקים שם גן ילדים.

שרית דנה: איחוד וחלוקה זה הכלי שחוק התכנון והבנייה מייצר על מנת ליצור התאמה מקסימאלית בין זכויות הקניין למימוש.

שרית דנה: מעבר לזה שהתכנית עושה שינוי תכנוני, היא עושה שינוי בבעלויות.

שרית דנה: אם הייתה לך קרקע פה היא מקצה לך קרקע שם באופן שנוכל לממש את התכנון החדש.

שרית דנה: אנחנו מבהירים את המכשיר הזה בחוק.

שרית דנה: אנחנו מבהירים שמדובר במכשיר קנייני.

שרית דנה: אנחנו נאמנים לעמדתנו שהכללים צריכים להיות ברורים ולא נתונים לפרשנות של כל ועדה.

שרית דנה: כל שמאי עורך טבלאות.

שרית דנה: אנחנו קובעים כללים ברורים כיצד ייערכו תכניות איחוד וחלוקה, מה היא הקרקע הנכנסת, מה היא הקרקע היוצאת, כיצד מעריכים את הקרקע, מה הן הזכויות.

שרית דנה: אנחנו הולכים צעד גדול קדימה בהיבט של ההכרה בזכות הקניין.

שרית דנה: היום יש ספק גדול האם פלוני שנלקחה ממנו קרקע ציבורית באיחוד וחלוקה יכול לרכוש אותה מחדש.

שרית דנה: אנחנו מציעים לקבוע באופן חד-משמעי שגם אם הקרקע נלקחה ממך באיחוד וחלוקה ופקעה המטרה הציבורית, קרי אם השתנה ייעוד הקרקע, אתה תוכל לרכוש את הקרקע בחזרה.

שרית דנה: אנחנו לא רואים הבדל מהותי בין מי שהפקיעו ממנו למי שנטלו ממנו בתכנית איחוד וחלוקה.

שלום גולדברג: לחוק התכנון והבנייה יש השפעה מאוד רצינית על הנושא של בריאות הציבור.

שלום גולדברג: החוק מציג את האספקטים של היזמים ושל ההתייעלות.

שלום גולדברג: אנחנו מאוד בעד הדברים האלה.

שלום גולדברג: אנחנו חושבים שהיה צריך לאזן את חוק התכנון והבנייה עם האוכלוסייה שעלולה לסבול מהנושאים של תכנון ובנייה כשהם נעשים בצורה לא טובה.

שלום גולדברג: אנחנו לא ראינו כמעט בכלל את המילה "בריאות" בתוך החוק הזה.

שלום גולדברג: אנחנו חושבים שיש טעות כשמציגים חוק חדש ולא מתייחסים לנושא של בריאות התושבים.

דב חנין: החוק שבפנינו הוא חוק מקיף.

דב חנין: אנחנו עוסקים ביער.

דב חנין: ביער כזה חשוב לראות את היער חוץ מהעצים.

דב חנין: ישנם דברים בחוק הזה שהם דברים טובים.

דב חנין: לא לכל דבר בחוק הזה אני מתנגד.

דב חנין: השאלה מה בוחרים להציג, מה בוחרים להדגיש ומה בוחרים להצניע.

דב חנין: אני לא חושב שעשיתם את זה מתוך מגמה רעה.

דב חנין: אני בטוח שעשיתם את זה מתוך גישה מאוד עניינית.

דב חנין: תמונת הדגשים שהצגתם הובילה לחוק אחר מהחוק שאני קראתי.

דב חנין: אני חייב לומר שכששמעתי פעם אחר פעם את המילה "חוק ירוק" דמעות של התרגשות עלו בעיני.

דב חנין: דמעות של התרגשות עלו בעיני כשהבנתי עד כמה הממשלה שלנו רגישה להגנת הסביבה.

דב חנין: ההתרגשות קצת הועמה כשנזכרתי בטקסט שאותו אני קראתי.

דב חנין: החוק הזה הוא לא חוק ירוק ולא חוק חברתי.

דב חנין: השאלה הגדולה היא מה הבעיה שאיתה החוק צריך להתמודד והמטרה האמיתית שלשמה החוק הזה נועד.

דב חנין: לחוק אין סעיף מטרות.

דב חנין: לא במקרה אין לו סעיף מטרות.

דב חנין: אם היה לו סעיף מטרות שאומר הגנת הסביבה, הגנת הבריאות, הגנת השוויון החברתי היינו יכולים לבדוק האם המטרה מתממשת בחוק.

דב חנין: אין סעיף מטרות מפורש.

דב חנין: המטרה האמיתית של החוק היא ברורה.

דב חנין: אני חושב שהיא גם מוסכמת סביב השולחן הזה.

דב חנין: המטרה האמיתית של החוק הזה היא לעודד את היזמות.

דב חנין: ישנה הנחה מוסוות או יותר מפורשת מאחורי מי שמקדם את החוק שלא מאפשרת ליזמות נדלניסטית במדינת ישראל לפעל בקצב הראוי לטובת בנייה, עשייה, שינוי וקידום ופיתוח.

דב חנין: הרבה מאוד מטרות שהוזכרו במצגות היפות שראינו אינן ממומשות בטקסט של החוק.

דב חנין: דיבר, ובצדק, שמאי אסיף על הייחודיות של מדינת ישראל.

דב חנין: מדובר במדינה צפופה, עם עומס של בעיות.

דב חנין: התשובה לזה היא מערכת תכנונית הרבה יותר קפדנית, הרבה יותר שקולה, הרבה יותר רצינית, עם מערכות יותר טובות כדי שנדע לשמור על מעט הנכסים שיש לנו, כדי שנדע להתנהל בחברה כל-כך צפופה, כל כך קטנה, עם כאלה עומסים של פיתוח, עם כאלה לחצים של שוק.

דב חנין: האם זה מה שקורה בחוק?

דב חנין: בדיוק ההיפך קורה בחוק.

דב חנין: החוק הזה תחת הסיסמא תכנית אחת בוועדה אחת מפרק את הבקרות הפנימיות שקיימות היום במערכת התכנון.

דב חנין: אני מאוד סקרן לראות מה תעלה ועדת השרים בעקבות התחייבותו של ראש ממשלתנו לבחון מחדש את מנגנוני הבקרה בחוק.

דב חנין: הבקרה אומרת שצריך לאפשר ערר, שצריך לאפשר ביקורת.

דב חנין: ככה למדנו בפקולטה למשפטים.

דב חנין: אני לא למדתי על שיטה אחרת של בקרה.

דב חנין: מר נתניהו יודע להמציא את הגלגל מחדש.

דב חנין: הוא ימציא לנו הפעם מערכת בקרה בלי בקרה.

דב חנין: אני מאוד סקרן לראות מה הממשלה תביא בפנינו בעניין הזה.

דב חנין: ברמה המהותית מה שיש לנו כאן זה שחרור של כוחות השוק לפעולה, שחרור היזמים והנדלניסטים לקדם את התכניות שלהם.

דב חנין: הדבר הירוק העיקרי בחוק זה מסלול מהיר וירוק לנדלניסטים וליזמים.

דב חנין: זה מה שיש לנו כאן בפועל.

דב חנין: אני רוצה לגעת ב-4 בעיות עיקריות של מערכת התכנון.

דב חנין: מערכת התכנון לא מספיק שקופה היום.

דב חנין: אני חושב שכולנו מסכימים לזה.

דב חנין: זה מצב מצער.

דב חנין: האם המערכת שמוצעת יותר שקופה?

דב חנין: לא.

דב חנין: המערכת שמוצעת פחות שקופה.

דב חנין: הדיונים הפנימיים הם דיונים סגורים, סודיים, לא מתומללים.

דב חנין: מציעים מערכת פחות שקופה ממה שיש היום.

דב חנין: מערכת התכנון היום לא מספיק דמוקרטית.

דב חנין: האם מציעים לנו מערכת יותר דמוקרטית?

דב חנין: לא, מציעים לנו מערכת פחות דמוקרטית, פחות זכות לציבור להגיש תכניות.

דב חנין: משאירים לציבור את הזכות להתנגד, אבל גם היא מוגבלת במגוון אופנים שונים ומשונים.

דב חנין: מצמצמים את זכויות הערר.

דב חנין: מרכזים סמכויות בידי שר הפנים תחת הסיסמא של יותר סמכויות לרשויות המקומיות.

דב חנין: בפועל יותר כוחות ירוכזו בידי שר הפנים.

דב חנין: מייצרים לנו ועדות קבינטיות שונות שבהן יש רוב ממשלתי מכריע.

דב חנין: הממשלה יכולה להעביר את מה שהיא רוצה בלי בקרה, בלי התנגדות, בלי נציגי ציבור, בלי ייצוגים לקבוצות אוכלוסייה, בלי ייצוגים לגורמים אחרים שאינם המערכת הממשלתית.

דב חנין: ברמה החברתית אמרו לנו חוק חברתי.

דב חנין: זה חוק אנטי חברתי.

דב חנין: דיברו נציגי משרד הבריאות איך האלמנט הבריאותי נעלם מהחוק הזה.

דב חנין: אנחנו קיימנו בנושא הזה דיון מיוחד בוועדה המשותפת לסביבה ובריאות של הכנסת.

דב חנין: הגענו למסקנה שהמילה "בריאות" לא מוכרת.

דב חנין: גם משרד הבריאות הוא משרד לא לגמרי מוכר, כי היכולת שלו להיות מיוצג בכל אותן ועדות קבינטיות שמקבלות בפועל החלטות נעלמת ונחלשת במידה ניכרת.

דב חנין: למרות המילה "ירוק" ששמענו בהרבה דיונים כאן הנושא הסביבתי נפגע קשות בחוק הזה.

דב חנין: הוא נפגע קשות כאשר מצמצמים את תזכירי ההשפעה על הסביבה, כאשר מפריטים את המערכת של תזכירי ההשפעה לסביבה הרבה מעבר להפרטה שכבר היום קיימת, כאשר פוגעים ביכולת של ארגוני הסביבה לייצג את העניינים שלהם.

דב חנין: מדובר בדברים אבסורדים, מרחיקי לכת.

דב חנין: מדובר בשינוי כללי המשחק בצורה קיצונית.

דב חנין: אני שמעתי, מר אסיף, מקודמתך ברשות התכנון שהשלמת המתאר הזה של התכניות המחוזיות היא השלמת מפעל חיים עבורה.

דב חנין: אתם מבטלים את זה ומאפשרים למערכת להתנהל בלעדיה.

דב חנין: הכל בשביל היעילות.

דב חנין: אתם מוותרים מהר מידי על ההישגים שלכם במערכת התכנון.

דב חנין: הכל נעשה בשם היעילות.

דב חנין: אני רוצה לומר לכם שהחוק הזה לא יקדם יעילות כי עם ישראל הוא לא פראייר.

דב חנין: אמר לנו מר שמאי אסיף שיש כל כך הרבה עורכי דין בישראל.

דב חנין: יהיו עוד יותר.

דב חנין: מה שתוציאו החוצה ממערכת התכנון ילך לבתי משפט.

דב חנין: אנשים לא יוותרו על הזכויות שלהם, לא יתנו לנדלניסטים לרמוס.

דב חנין: טוב שכך.

דב חנין: אנחנו נילחם על הארץ הזאת.

דב חנין: מה שלא תאפשרו לנו לעשות במערכת התכנון אנחנו נוציא החוצה ממערכת התכנון.

דב חנין: אנחנו לא שמענו פה תשובה על השאלה מה הם הלקחים של הממשלה מפרשת הולילנד.

דב חנין: בכל זאת היו לקחים, מישהו חשב.

דב חנין: בואו נקבל את המסקנות, בואו נקבל את התשובות, את ההתייחסויות.

דב חנין: יש לנו הסכמה יחסית רחבה בכנסת בשאלות של רישוי וייעול הליכי רישוי.

דב חנין: אנחנו נגד בירוקרטיה ובעד שגברת ישראלי שרוצה לסגור את המרפסת תוכל לעשות את זה בהליך קצר ככל האפשר.

דב חנין: בואו נייצר פה תהליך של חשיבה משותפת.

דב חנין: אם המרפסת לא מעניינת את הממשלה והכל זה תירוצים כדי לקדם תכניות ענק של נדלניסטים, אז בסדר, תישארו בקו הנוכחי, תגידו שהכל עסקת חבילה.

דב חנין: אם זה מה שמעניין אתכם, אז אפשר בנושא הרישוי להתקדם מהר ובנושא התכנון לעבוד באופן שקול כדי להגיע לפתרונות טובים.

כרמל שאמה-הכהן: קשה להבחין ממה נובעת ההתנגדות של חלק מחברי הכנסת לחוק.

כרמל שאמה-הכהן: האם ההתנגדות היא לענייניות שבחוק, לדברים המהותיים שבחוק, או ההתנגדות היא לראש הממשלה ולממשלה?

כרמל שאמה-הכהן: יש פה דברים שחוזרים על עצמם שהם לא עניינים, כמו העניין של מרפסות והעניין של שמרון.

כרמל שאמה-הכהן: אני לא יודע מה הקשר של הדברים האלה למה שאנחנו אמורים לדון בו.

כרמל שאמה-הכהן: יש בפנינו הצעת חוק של מאות עמודים ואלפי סעיפים שהדיון בהם ייקח שעות, ימים ואולי חודשים.

כרמל שאמה-הכהן: המטלה שעומדת בפנינו – אופוזיציה וקואליציה – שהמוצר שיצא תחת ידנו ישרת את עם ישראל בצורה הטובה ביותר.

כרמל שאמה-הכהן: קשה שרפורמה כה מקיפה תיצור אהבה ממבט ראשון של הירוקים ושל הקבלנים.

כרמל שאמה-הכהן: זה דרך החיים.

כרמל שאמה-הכהן: בטווח הארוך יותר היא אמורה לשרת את כולם.

כרמל שאמה-הכהן: דבר אחד הוא האינטרס המשותף במאבק בשחיתות שקיימת במערכת התכנון והבנייה, כי שחיתות במערכת התכנון והבנייה פוגעת גם בקבלנים – ברובם לפחות – וגם בירוקים.

כרמל שאמה-הכהן: אני רואה את הירוקים שרוצים לצבוע בירוק עז את הרפורמה, שזה לגיטימי, ואת אלה שבעד פיתוח שרוצים כמה שיותר מהר, כמה שיותר יעיל.

כרמל שאמה-הכהן: האינטרסים האלה סותרים ומתנגשים.

כרמל שאמה-הכהן: הצעתי היא לא לפצל את הצעת החוק, כי גם אם הדברים לא מחוברים אחד לשני הם ודאי משפיעים אחד על השני.

כרמל שאמה-הכהן: צריך לגמור עם זה פעם אחת ולתמיד.

כרמל שאמה-הכהן: אני לא רואה ערך מוסף בפיצול, למעט דחיית הקץ באיזה שהוא עניין.

כרמל שאמה-הכהן: ההשלמות שיהיו מטעם הממשלה לא ישנו את פני החוק ואת הצעת החוק.

כרמל שאמה-הכהן: גם בחוקים קודמים הממשלה הביעה דעות ושינתה גישה וסמנטיקה במהלך הדיונים.

כרמל שאמה-הכהן: זה דבר מקובל.

כרמל שאמה-הכהן: יטיבו המתנגדים אם ירכזו את המאמצים, את המשאבים ואת האנרגיות שלהם בדברים העניינים והמהותיים.

כרמל שאמה-הכהן: אני לא בא לפה כאיש קואליציה, אני בא כאדם עם רקע מוניציפאלי.

כרמל שאמה-הכהן: אני מכיר את התהליכים של תכנון ובנייה.

כרמל שאמה-הכהן: ככה אני בא לשפוט את הדברים וגם את הצעת החוק הזאת.

כרמל שאמה-הכהן: אני לא תומך בהצעת החוק הזאת כפי שהיא.

כרמל שאמה-הכהן: יש דברים שעוד ישתנו בה.

כרמל שאמה-הכהן: מפה אנחנו צריכים לצאת לעבודה עניינית.

איתן כבל: אני מאלה שלא משתגעים על החוק הקיים.

איתן כבל: אני לא מאלה שרוצה לקום ולעמוד בכל כוחי נגד שינוי כזה בתוך התכנון והבנייה.

איתן כבל: אני רוצה לדעת שכשבאים לעשות שינוי בחוק התכנון והבנייה השינוי נעשה במחשבה רבה ובזהירות רבה.

איתן כבל: שנים רבות עסקתי במשרד הבינוי והשיכון.

איתן כבל: אני זוכר את המאבקים הגדולים שעמדנו בהם אל מול ועדות התכנון.

איתן כבל: אני לא בא לכאן ממקום של קואליציה או אופוזיציה.

איתן כבל: אני לא חושב שהנושא הזה או השינוי בחוק התכנון והבנייה צריכים להימדד בעין קואליציונית או עין אופוזיציונית.

איתן כבל: הרצון של כולנו הוא להוציא תחת ידנו את החוק הטוב ביותר.

איתן כבל: אני מודע לעובדה שלממשלה יש יכולת כמעט בלתי מבוטלת להעביר כמעט כל דבר אשר היא רוצה.

איתן כבל: לא צריך לתת את היד ללחץ כמעט אוטומטי שמגיע מלמעלה.

איתן כבל: יש כמה רגליים מרכזיות לחוק הזה, כמו הריכוז של הנושאים סביב ועדה אחת.

איתן כבל: היכולת להשפיע ולשנות בוועדה אחת הוא גדול מאשר כשהדברים מבוזרים.

איתן כבל: יש המון כשלים בעובדה שיש ועדה מקומית וועדה מחוזית.

איתן כבל: כולנו מכירים את המלחמות ואת המאבקים האלה.

איתן כבל: אני מוצא את עצמי בצד של האזרח.

איתן כבל: האזרח בחוק הזה מוצא את עצמו כבול אף יותר מאשר בחוק הקודם ביכולת שלו להתמודד עם מוסדות התכנון.

איתן כבל: זאת העובדה.

איתן כבל: המדינה אמרה שהאזרחים זה נטל ובכל מה שקשור להליכי תכנון ובנייה צריך להזיז אותם כי הם מפריעים.

איתן כבל: אני אומר שאפשר למצוא את הדרך לציבור.

איתן כבל: אני לא אומר את זה לציבור שרוצה לעשות את הדברים באופן דווקני.

איתן כבל: אני לא מדבר על אלה.

איתן כבל: אי אפשר לייצר חוק שלם לכל מיני עורכי דין שיתמחו בלתקוע פרויקטים.

איתן כבל: אי אפשר לייצר חוק בשביל כל מיני אלמנטים כאלה שרוצים לשמור על איכות סביבה ושהכל יהיה במקום אחר לגמרי.

איתן כבל: אני מכיר את זה.

איתן כבל: אנחנו מתעמתים עם זה כל אחד בשכונתו, כל אחד ביישובו.

איתן כבל: בשביל זה לייצר חוק שלם?

איתן כבל: אני יודע מה זה כשיש לחצים על ממשלה, על שרים, על מנכ"ל משרד ראש הממשלה.

איתן כבל: כולם גיבורים כשהם לא צריכים להחליט.

איתן כבל: מה שמחליטים פה זה לדורות.

איתן כבל: אנחנו לא מתנגדים בצורה גורפת, אנחנו רק אומרים לאנשי התכנון לראות אם הם רוצים לעשות חיים קלים לציבור או חיים קלים לפקידים.

איתן כבל: זה נראה יותר כמי שאנחנו רוצים לעשות חיים קלים לפקידים.

איתן כבל: על פי הכללים של היום, שהם קשים ומצריכים שינוי, אלה שתוקעים את התכניות זה משרדי ממשלה שלא מתואמים ביניהם.

איתן כבל: את רוב התכניות הגדולות והמשמעויות שהובילו במדינת ישראל עצרו משרדי ממשלה שלא למדו את החומר, שלא התכוננו, שלא ידעו.

איתן כבל: אמרו להם ששר נעלב, מנכ"ל נעלב, כל מיני דברים שאין להם דבר וחצי דבר עם תכנון ובנייה.

איתן כבל: אתם אמורים לתת פתרון אבל אתם לא נוגעים בעניין הזה.

איתן כבל: היום מתעכבות תכניות בוועדות התכנון.

איתן כבל: אני זוכר ימים בהם היית רודף אחרי מישהו שידפיס פרוטוקול.

איתן כבל: גם היום אפשר להקציב את הכסף.

איתן כבל: זה לא קשור לחוק.

איתן כבל: גם כשהממשלה באה ואומרת שהיא תיתן תקציבים אתה מוצא את עצמך עם הבכיות של הקבלנים, של הירוקים, של האזרחים.

איתן כבל: אני מציע לכולנו לקחת את אותן נקודות מרכזיות ובהן להתנגד.

איתן כבל: אני לא נגד קביעת או יצירת חוק תכנון ובנייה חדש, אבל צריך לעשות את זה בחשיבה ולא כפי שהדברים נראים היום.

איתן כבל: אי אפשר בשום פנים ואופן להצביע בעד חוק התכנון כפי שהוא מובא כאן היום.

ניצן הורוביץ: זה אחד החוקים הגדולים והמקיפים שהוגשו לכנסת בשנים האחרונות, עם השפעה שהיא מרחיקת לכת לאורך שנים ואפילו דורות.

ניצן הורוביץ: אני רוצה להגיד לפקידים ולאנשי המקצוע שהייתה להם יד מאוד עמוקה בניסוח החוק.

ניצן הורוביץ: בחוק הזה, מעבר לדברים המקצועיים, יש השקפת עולם.

ניצן הורוביץ: אל תבואו ותגידו שזה איזה שהם סעיפים מקצועיים כאלה ואחרים.

ניצן הורוביץ: יש השקפת עולם מאוד מסוימת שעומדת בבסיס החוק הזה לגבי נושאים כלכליים וחברתיים שמסדירה את המרחב הציבורי בצורה מסוימת, את יחסי הכוח בין קבוצות האוכלוסייה בצורה מסוימת.

ניצן הורוביץ: החוק הזה הוא מכשיר כדי לקדם השקפת עולם מסוימת.

ניצן הורוביץ: זה לא רק עניין לשמאים ולאיזה שהם חישובי אחוזים.

ניצן הורוביץ: יש כאן השקפת עולם.

ניצן הורוביץ: איך תורגמה השקפת העולם לחוק?

ניצן הורוביץ: לקחו את פסקי הדין של בית-המשפט העליון באין ספור מאבקים שניהלו ארגונים, רשויות ואזרחים פרטיים וכתבו אותם בחוק.

ניצן הורוביץ: כשאמרתי את זה לשרית דנה במהלך הדיון התכוונתי לשורה ארוכה של דברים.

ניצן הורוביץ: זה כמובן לגיטימי מצד ממשלה לעשות, אבל קודם כל הממשלה צריכה להגיד שזה העניין, שאין פה רק ייעול כזה וסגירת אותו חלק בבית שפונה כלפי חוץ.

ניצן הורוביץ: אני מצפה מהממשלה שלא תסתתר מאחורי עניינים של ייעול וסחבת וכל מיני מילים כאלו כדי למכור את החוק לציבור בצורה נוחה - היא עד עכשיו די מצליחה בזה - אלא לבוא ולהגיד שיש כאן עניין להפריט את המרחב הציבורי, ללכת בניגוד לעקרונות של צדק סביבתי וצדק חלוקתי.

ניצן הורוביץ: אם הולכים פרק פרק ורואים את ההשלכות, את מי שזה משרת ואת מי שזה דופק, אז מגיעים לשורה התחתונה שהיא פוליטית.

ניצן הורוביץ: אני האזנתי בקשב לדברי מנכ"ל משרד ראש הממשלה.

ניצן הורוביץ: אגב, פוליטי זה לגיטימי, אנחנו אנשים פוליטיים, אבל צריך להגיד את הדברים.

ניצן הורוביץ: מנכ"ל משרד ראש הממשלה דיבר על עיכוב בצמיחה, על עיכוב בגידול.

ניצן הורוביץ: בשנים האחרונות מדינת ישראל לא סבלה מעיכוב בצמיחה, בטח אם משווים אותה לעולם.

אייל גבאי: בשביל זה עושים רפורמות.

ניצן הורוביץ: שמעתי אותך מדבר על סחבת בהוצאת היתרים, על פרוצדורה.

ניצן הורוביץ: זה מחזיר אותי שוב לדברים שהדגישו קודמיי.

ניצן הורוביץ: רוב דבריך עסקו ברישוי, לא בתכנון .

ניצן הורוביץ: על הרישוי תמצא כאן הסכמה מקיר לקיר בחדר הזה.

ניצן הורוביץ: זאת המרפסת.

ניצן הורוביץ: את התכנון הערתי לשמאי שצריך להפריד מהרישוי.

ניצן הורוביץ: הדברים שונים.

ניצן הורוביץ: זה לא אותו דבר.

ניצן הורוביץ: זה ראש אחר, זה פוליטיקה אחרת.

ניצן הורוביץ: כשניגשים לדבר כזה לא צריך לבוא מתוך גישה שתכנון מפורט ותשומות תכנוניות ושיתוף הציבור אלה דברים מעכבים, מיותרים ומטרד.

ניצן הורוביץ: להיפך.

ניצן הורוביץ: אני רואה על מה אתה מוותרים בתכנית הזאת.

ניצן הורוביץ: שיתוף ציבור הוא לא נטל.

ניצן הורוביץ: פיתוח ללא תכנון הולם יכול להוביל לאסון.

ניצן הורוביץ: אייל גבאי דיבר על חיסכון.

ניצן הורוביץ: גם אתם דיברתם על חיסכון כתוצאה מייעול הליכי התכנון או הזירוז שלהם.

ניצן הורוביץ: כשאתה עושה פיתוח לא נכון אי החיסכון הוא עצום.

ניצן הורוביץ: שימו קצת בלמים בעניין הזה.

ניצן הורוביץ: אתה אומר ירוק ואתה מתכוון לנדל"ן, אתה אומר שקיפות ואתה מתכוון להסתרה.

ניצן הורוביץ: גישה כזאת לצורך איזה שהוא ספין רגעי יכולה לעבוד, אבל לאורך זמן כשנדון בזה הדברים ייחשפו.

ניצן הורוביץ: יש היגיון רב בלהפריד בין הרישוי לתכנון על-מנת לתת לכל אחד מהם את תשומת הלב הראויה לו.

עמיר פרץ: אם היו הולכים להליך של הפרדה בין התכנון לרישוי המצב היה הרבה יותר טוב מבחינת כולנו.

עמיר פרץ: יכול להיות שיש צורך בשינויים כאלה ואחרים בתחומי התכנון.

עמיר פרץ: אם זה נכון מה שכתוב בתקשורת באשר לפרשת הולילנד, אז רוב הצרות באו מהוועדה המקומית.

עמיר פרץ: אתם הולכים להשתמש בנושא שהוא אנטי תזה לכל מה שאתם אומרים.

עמיר פרץ: רוב חברי הוועדות המקומיות הם נבחרי ציבור.

עמיר פרץ: ידם של נבחרי ציבור –אני מקווה – רועדת יותר.

עמיר פרץ: חברי מועצת עיר שנבחרים הם הרבה יותר חוששים, הרבה יותר חרדים.

עמיר פרץ: אתם תמצאו את עצמכם במצב שוועדות מקומיות לא מקבלות החלטה, במצב שהזמן עובר.

דב חנין: ואז הכוח יעבור לשר הפנים.

עמיר פרץ: אדוני היושב-ראש, אתה לא מעוניין שהנבחרים המקומיים יתערבו סתם.

עמיר פרץ: אתה בא ומטיל עליהם כזה משקל, שזה לא דבר פשוט.

עמיר פרץ: אני מציע לכם לשקול את זה.

עמיר פרץ: צדק חבר הכנסת איתן כבל שאמר שעד שאתה משיג תזכירים מכל המשרדים אלוהים ישמור.

עמיר פרץ: תנו הוראה שמשרד שלא מגיש תזכיר יופקע ממנו התזכיר ומשרד אחר יגיש במקומו.

עמיר פרץ: את זה אפשר להכניס לתוך החקיקה הקיימת.

עמיר פרץ: אם אתם רוצים לזרז את אותו לוח זמנים שקבעתם תוסיפו סנקציות.

עמיר פרץ: כל העניין של המרפסת זה דבר שהוא בבחינת גניבת דעת קהל.

עמיר פרץ: זה אחד השימושים הנלוזים ביותר כדי להגיע לאיש הבודד ולהגיד לו שדואגים לו.

עמיר פרץ: אנחנו למעשה יודעים שהבעיה של תוספת מסוימת בדירה בכל מקום במדינת ישראל זאת לא הבעיה.

עמיר פרץ: הדברים האלה עובדים יפה.

עמיר פרץ: מדובר פה במהפכה.

עמיר פרץ: התפקיד שלנו הוא להגן על האזרח.

עמיר פרץ: האזרח מופקר פה לחלוטין.

עמיר פרץ: מי ישלם את כל ההוצאות של אזרח בודד שצריך להתמודד עם עררים ולגייס שמאי מטעמו?

עמיר פרץ: תצטרכו בסוף להקים רשות שמאות ציבורית כמו הסנגוריה הציבורית כך שאדם שאין לו יכולות יצטרך ללכת לרשימת שמאים שמישהו מממן.

עמיר פרץ: זה לא משחק.

עמיר פרץ: מי שהולך לתהליך של האשרה ימצא את הכספים וימצא את הדרך הנכונה כדי לממן ולהתמודד עם כל הוועדות.

עמיר פרץ: האדם הבודד, שאולי פעם במשך חייו משנה משהו בתוך הבית שלו, מוסיף איזה שהוא דבר, לא יוכל להתמודד עם המערכת הזאת שבניתם.

שלמה מולה: לגבי החוק אני מצטרף לדבריהם של קודמיי.

שלמה מולה: אנחנו לא נגד החוק בכללותו.

שלמה מולה: אנחנו בעד קיצור הבירוקרטיה.

שלמה מולה: אסור לשעבד את אזרחי ישראל לשחיתות.

שלמה מולה: מי שרוצה להתמודד עם בעיית השחיתות יחשוב, יעצור.

שלמה מולה: אנחנו יודעים שראש הממשלה עושה סקרים.

שלמה מולה: כנראה שיום אחד כשהוא עשה סקרים הוא אמר שיש את הזעם של הציבור ולכן יש להקים צוות.

שלמה מולה: אני מבקש שהוא יבחן את הנושא.

שלמה מולה: אני רוצה לשאול את מנכ"ל משרד ראש הממשלה מה הצוות הולך לשנות ולמה לא מפרידים את התכנון מהרישוי.

שלמה מולה: מה הקשר?

שלמה מולה: השאלה היותר מסקרנת היא מה מידת מעורבותו של עו"ד שמרון בסיפור הזה של חוק התכנון והבנייה.

דוד אזולאי: אני רוצה להודות לכל אלה שהשתתפו בדיון מתחילתו ועד סופו.

דוד אזולאי: הוועדה תקיים דיונים אינטנסיביים בשקיפות מרבית לאורך כל הדרך עד לאישורו של החוק.

דוד אזולאי: המטרה היא להעביר את החוק בשיקול דעת ראוי ומקצועי.

דוד אזולאי: כולנו צריכים לזכור - הדברים מכוונים בעיקר לחברי הכנסת - שעיני העם נשואות אלינו לאור הגילויים והחשדות בפרשת הולילנד.

דוד אזולאי: הדבר הזה מחייב אותנו יותר ויותר.

דוד אזולאי: אנחנו, חברי הכנסת, נעשה הכל כדי להוציא מתחת ידנו חוק ראוי וטוב.

דוד אזולאי: צוות מקצועי ומיומן ילווה את חברי הוועדה ויעמוד לרשותו בכל עת ובכל שעה.

דוד אזולאי: כל חבר כנסת יוכל להיעזר בצוות המקצועי שיעמוד לרשותנו.

דוד אזולאי: חלק גדול מחברי הכנסת שחברים בוועדה הזאת הם אנשים עם ניסיון עשיר בתחום המוניציפאלי, בתחומי התכנון והבנייה ואין לי בכך שום ספק שהם יתרמו מהידע ומהניסיון הרב שצברו לטובת קידמו של החוק הזה.

דוד אזולאי: אני רוצה לפנות לצוות המקצועי שהכין את החוק, לנציגי הממשלה שיושבים כאן.

דוד אזולאי: אם ישנם שינויים מהצעת החוק שעברה בקריאה ראשונה במליאה אני מבקש שיועברו לנו בצורה מסודרת על מנת שהצוות של הוועדה יקבל החלטה האם אנחנו מחזירים את זה חזרה למליאה, או שאנחנו יכולים להתקדם בחקיקה.

דוד אזולאי: ישנן הערות רבות שהגיעו מהציבור הרחב בתקופת הביניים מהכנת החוק לקריאה ראשונה ועד שהגיע לפה.

דוד אזולאי: אני מבקש את כל ההערות, את כל מה שקיבלתם להעביר אלינו כדי שנוכל להתייחס לכך.

דוד אזולאי: אני מבקש להעביר את המצגת שהציגה עורכת דין שרית דנה ואת המצגת של שמאי אסיף.

דוד אזולאי: אני מבקש מכל מי שיש לו הערות שיגיש אותן עד ה-17.5 בשעה 12:00.

דוד אזולאי: מי שלא יגיש את ההערות שלו עד אז שלא יבוא בטענות למה לא מאפשרים לו ולא נותנים לו זכות דיבור.

דוד אזולאי: רבותיי, אני מודה לכולם.

דוד אזולאי: תודה רבה, הישיבה נעולה.